Web Eustat. Zerbitzuen Karta 2009-2010\nZerbitzuen Karta 2009-2010\nZerbitzuen Karta 2009-2010 (pdf 3,25 MB)\nEustat Euskal Autonomia Erkidegoko administrazio erakunde autonomoa da eta euskal administrazio publikoei, gizarte eragileei eta gizarteari zuzendutako informazio estatistiko ofiziala garatu, ekoiztu eta zabaldu egiten du; informazio hori, kalitatezkoa eta objektiboa izateaz gainera zientifikoki egiaztatzen da. Era berean, Euskal Autonomia Erkidegoko estatistika-jarduna zuzendu eta koordinatzen du eta estatuko eta nazioarteko estatistika-esparruan laguntzen du.\n- Euskal Autonomia Erkidegoko hizkuntza ofizial bietan jasotzea arreta.\nZERBITZUAK, KONPROMISOAK ETA ADIERAZLEAK\nInformazio zerbitzua eta web bidezko zabaltze zerbitzua\nEskaintzen den informazioa Euskal Estatistika Antolakundeak egindako estatistika-eragiketen esparrukoa da:\n- Web zerbitzariak etengabe eguneratzen den informazioa eskaintzen du; informazio gehiena, gainera, Euskal Estatistika Planaren estatistika-eragiketen emaitzetatik ateratzen da.\n- “Kontsulta azkarren” zerbitzua, telefono, fax, posta arrunt edo mezu elektronikoen bidez.\n- “Neurrira egindako” estatistika-informazioaren eskaerak.\n- Eustatek konpromisotzat hartzen du eragiketen %80 webean zabalduko duela, Urteko Estatistika Programan adierazitako datak betez. - Hedapen egutegiaren arabera zabaldutako eragiketa estatistikoen %.\n- Eustatek gehienez ere bi lanegunetan erantzungo dio jasotzen dituen “Kontsulta azkarren” %95i. - Gehienez 2 lanegunetan erantzun diren “Kontsulta azkarren” %.\n- “Kontsulta azkarren” gainerako %5ari gehienez ere 5 lanegunetan erantzungo die. - Gehienez 5 lanegunetan erantzun diren “Kontsulta azkarren” %.\n- Eustatek gehienez ere 10 lanegunetan erantzungo dio jasotzen dituen “Neurrira egindako” estatistika-informazioaren eskaeren %80ri, aurrekontua onartzen den egunetik hasita eta, betiere, datuak eskuragarri badaude. - Gehienez 10 lanegunetan erantzun diren “Neurrira egindako” estatistika-informazioaren eskaeren %.\n- Jasotzen diren “Neurrira egindako” estatistika informazioaren eskaeren gainerako %20ari gehienez ere 30 lanegunetan erantzungo die. - Gehienez 30 lanegunetan erantzun diren “Neurrira egindako” estatistika-informazioaren eskaeren %.\nEustatek, estatistikaren gaineko funtzio publikoa betetze aldera, kanpoko aholkularitza eskaintzen du estatistika ofizialak diseinatzeko, horien metodologia gauzatzeko, estatistikak ekoizteko eta gero hedatzeko. Bere jarduneko ikerketa eta garapenei lotutako gaietan ere laguntzen du, adibidez:\n- Eustatek konpromisotzat hartu du, ”laguntza tekniko eta metodologikoarekin” lotutako lanen %90 gehienez ere 15 lanegunetan egingo dela, betiere aurrekontua onartu den egunetik zenbatzen hasita eta horien gaineko informazioa eskuragarri badago. - “Laguntza tekniko eta metodologikoari” lotuta dauden agindutako lanen artean gehienez ere 15 lanegunetan egindakoen %.\n- Gainerako lanen %10a beranduen 30 lanegunetan egingo da, aurrekontua onartzen den egunetik zenbatzen hasita eta, betiere, informazioa eskuragarri badago. - “Laguntza tekniko eta metodologikoari” lotuta dauden agindutako lanen artean gehienez ere 30 lanegunetan egindakoen %.\nEustatek zenbait prestakuntza mota eskaintzen ditu: Euskal Herriko Unibertsitateko udako ikastaroa eta Nazioarteko Estatistika Mintegia.\n- Eustatek urtean gutxienez Nazioarteko Estatistika Mintegiko ikastaro bat antolatuko du. - Eustatek urtebetean antolatu duen Nazioarteko Estatistika Mintegiko ikastaro kopurua.\n- Eustatek urtean gutxienez ekonomia eta gizarteari lotutako udako ikastaro bat antolatuko du. - Urtean ekonomia eta gizarteari lotuta antolatu den udako ikastaro kopurua.\nEustatek webguneko produktuen katalogo eguneratuan erakusten eta jendearen eskura uzten ditu bere argitalpenak.\n- Eustatek gehienez ere 3 lanegunetan bidaliko du, eskaera jasotzen den egunetik zenbatzen hasita, egiten dituen argitalpenen eta edizio elektronikoen %95. - Eskaera jaso denetik gehienez 3 lanegunetan bidali diren argitalpenen eta edizio elektronikoen %.\n- Gainerako eskaeren %5a gehienez ere 10 lanegunetan bidaliko du Eustatek, eskaera jasotzen den egunetik zenbatzen hasita. - Eskaera jaso denetik gehienez 10 lanegunetan bidali diren argitalpenen eta edizio elektronikoen %.\nEustatek, bere kudeaketa etengabe hobetzeko asmoz, marketinaren inguruko estrategia bat garatu du. Estrategia horren barruan, erakundearen zerbitzuak erabiltzen dituzten pertsona eta erakundeen iritzia ezagutzeari eman nahi zaio lehentasuna.\nHorretarako, Eustatek urtero “Erabiltzaileen gogobetetasunari buruzko inkesta” egiten die bere argitalpenak jasotzen dituzten erakunde eta abarretako arduradunei, prentsa-oharrak jasotzen dituzten komunikabideei eta informazioa edo produktu nahiz zerbitzuren bat eskatu duten erabiltzaileei.\n- Eustatek gehienez ere 3 lanegunetan erantzungo die “kexen eta iradokizunen” %90i. - Gehienez 3 lanegunetan erantzundako “ kexen eta iradokizunen” %.\n- “Kexa eta iradokizunen” gainerako %10ari, gehienez 10 laneguneko epean erantzungo zaio. - Gehienez 10 lanegunetan erantzundako “ kexen eta iradokizunen” %.\nEuskal Autonomia Erkidegoko estatistikari buruzko oinarrizko legeria\n4/1986 LEGEA, apirilaren 23koa, Euskal Autonomia Erkidegoko estatistikari buruzkoa.\n(EHAA, 105. zk., 1986ko maiatzaren 30ekoa). Ondokoak aldatu zuen:\n4/2002 LEGEA, martxoaren 27koa, Euskal Autonomia Erkidegoko estatistikari buruzko Legea aldatu duena.\n(EHAA, 70. zk., 2002ko apirilaren 15ekoa).\n82/2005 DEKRETUA, apirilaren 12koa, estatistika-eragiketen proiektu teknikoak onartu ahal izateko prozedura arautzen duena eta proiektu teknikoen eta estatistika-eragiketen galdeketen erregistroa sortzen duena.\n(EHAA, 78. zk., 2005eko apirilaren 26koa).\n234/1986 DEKRETUA, azaroaren 4koa, Euskal Estatistika Batzordeko Barnefuntzionamenduaren araudia onartu duena.\n(EHAA, 222. zk., 1986ko azaroaren 13koa).\nAKORDIOA, 1987ko uztailaren 9koa, Euskal Estatistika Kontseiluarena, bere Barne-Araudia onartu duena.\n(EHAA, 18. zk., 1988ko urtarrilaren 28koa).\nEuskal Autonomia Erkidegoko estatistikari buruzko plangintza\n2/2005 LEGEA, otsailaren 17koa, 2005-2008 Euskal Estatistika Planari buruzkoa.\n(EHAA, 49. zk., 2005eko martxoaren 11koa).\n83/2008 DEKRETUA, maiatzaren 13koa, 2008. urteko estatistika-egitaraua onartu duena.\n(EHAA, 15. zk., 2008ko ekainaren 18koa).\n12/2000 DEKRETUA, urtarrilaren 25ekoa, Euskal Estatistika Erakundearen egitura organikoa ezarri duena.\n(EHAA, 19. zk., 2000ko urtarrilaren 28koa).\nUrteroko AGINDUA, Ogasun eta Herri Administrazio sailburuarena, Euskal Estatistika Erakundea/Instituto Vasco de Estadística (EUSTAT) administrazio-erakunde autonomoak eskaintzen dituen argitalpenen eta zerbitzuen prezio publikoak finkatzen dituena.\n180/1993 DEKRETUA, ekainaren 22koa, Jaurlaritzako sailen estatistika-organoak arautu dituena.\n(EHAA, 136. zk., 1993ko uztailaren 20koa).\n15/1999 LEGE ORGANIKOA, datu pertsonalak babesteari buruzkoa.\n30/2007 LEGEA, sektore publikoko kontratuei buruzkoa.\n93200 UNE NORMA, 2008ko apirilekoa Zerbitzuen Karten inguruan.\nORDUTEGIAK, BALIABIDEAK ETA ARRETA JASOTZEKO TOKIAK\nMáximo Aguirre, 18-Bis, 3ª Planta\nOkendo, 16-3ª Planta\n9:00-13:00 eta 15:00-16:30.\nekainetik irailera, 9:00-14:00


Pentsionistek indar erakustaldia eman ostean, euskararen aurkako erasoak itzuli dira\nAsteburuan pentsionistek sasoi erakustaldia eman zuten. Astez aste euskara eta euskal kulturaren aurkako erasoak bata bestearen atzetik etorri dira, eta azkenekoa Pirritx, Porrotx eta Marimototsen aurkako zentsura izan da. Agurne Gaubekak aztertu du euskararen egoera Nafarroan. Maria Belokik ludopatiaren inguruko hainbat gako eman dizkigu.\nPirritx, Porrotx eta Marimotots aurten Iruñean izango direla bermatu dute ehunka haurren aurrean\nKoloretako opariak helarazi dizkiote Pirritx, Porrotx eta Marimototsek Enrique Mayari. Azaroaren 29ko ikuskizuna behin behinean bertan behera uzteko erabakiari zentsura egotzi diote pailazoek eta “irrien tsunamiari” esker “Iruñeko udalarekin edo gabe” aurten Euskal Herriko hiriburuan izanen direla azpimarratu du gaurkoan Olentzerok eta Mari Domingik lagunduta hirukoteak. Iñigo Santxo abokatuak, jarraitutako prozedura erabat legala dela azpimarratu du eta ezaugarri “marxistak” ikusi dizkio, Marx Anaien ‘A night at the Opera’ lanari erreparatuta.\nBerbagunearen VIII. edizioa egingo dute azaroaren 21ean, 'denon artean euskara eraikitzen' lelopean\nAzaroaren 21ean egingo da Berbagunearen VIII. edizioa Azkuna zentroan. Euskaraz hitz egiten dutenei eta ikasten dabiltzanei zuzendutako ekimena da, eta Funtsa euskaraz hitz egitea da. “Denon artean euskara eraikitzen” lelopean, euskararen erabilera normalizatzea eta hizkuntza bera ikusgarriagoa egitea da helburua.\n200 egitasmo antolatu ditu Donostiako Udalak Euskararen egunaren harira\nEgitasmoen artean aurkitzen da San Telmo museoko doako egitaraua, non euskara ibiltaria erakusketa, kontzertuak, Go!azen telesaileko aktoreen solasaldia, zinema eskaintza eta bertso saio bereziak antolatu diren, beste hainbat ekimenekin batera.\nErrigora, sei urte euskaratik herria eraikitzen\nAzaroaren 20an amaitzen da Errigorako Kideak egiten duten Nafar hegoaldeko uzta euskarari puzka kanpaina. Saski bat baino asko gehiago, Euskal herriaren Erribera eta Errigora elkar uztartzen dituen proiektua da.\nPirritx, Porrotx eta Marimototsen ikuskizuna bertan behera utzi du Iruñeko Udalak, kontratazioan "irregulartasunak" izan zirela argudiatuta\nIrregulartasunak egotzita eten du Iruñeko udalak behin-behinean Pirritx, Porrotx eta Marimototsen ikuskizuna. Pailazoek hori aitzakia dela salatu dute eta euskara, aniztasuna eta euskal kulturaren aurkako marko batean kokatu dute Baluarten egitekoa zen ikuskizunaren etetea. Kontratazioa martxan jarri zuen EH Bilduk ohiko prozeduran egin zela argudiatu du, eta euskarafobia leporatu dio eskuineko udal gobernuari.


Hasi zaintzen, zainduz hazi – Guraso.eus\nHasi zaintzen, zainduz hazi\n2020-07-13\tMaider Garcia de Vicuña\tIruzkinik ez\nZaintza eta elkar-zaindu. Hamaika aldiz entzun eta esaten ditugun hitzak dira osasun krisia hasi zenetik eta ezustekoan izan bada ere, gure seme-alabek, inork aurreikusi gabe, berauen bizitzan errespetuzko harremanak eraikitzeko ezinbesteko tresna erabiltzen ikasi dutela esango nuke.\nGehienok txikitandik tresna honen balioa helearazi diegu, baina oraingoan teoria eta hitzak ariketa praktikoz lagundu ditugu. Ez da gauza bera jendea errespetuz tratatu behar duzu esan ala errespetatzen ikasi etxean geratuz edonori eta bereziki zaurgarrienei kaltetuko dien arrazoi batengatik, ateratzea ordu bateko epeaz beste giza talde bati leku uzteko guztion artean elkar zainduz, maskarila erabiltzea beste norbait arriskutan ez jartzeko, aiton-amonak ez bisitatzea pila maite ditugulako…Hau guztia besteekiko errespetua da, zaintza bizitzen erdigunean jarri dugu.\nEgoera honek, zaintza orain arte ez zegoen dimentsiotan eta pertsonen esku jarri du. Emakume gisa sozializatzen dugunok txikitandik ikasten dugu zaintzen. Panpinekin hasi, gelako lagunak, gure anai-arrebak, familiako adinduak, elkarteen bidez errefuxiatuak, indarkeria matxista pairatzen duten beste emakumeak…Zaintzen hasi eta zaintzen bizi. Kaltetan askotan geure burua ahaztu eginez besteon mesedetan.\nGizon bezala sozializatzen duzuen gehienek, ostera, ez duzue zaintza ikasgai moduan izan eta askoren kasuan helduaroan feminismoaren ildotik egindako hausnarketen ondorioz hasi zarete zaintzen.\nSexu estereotipoak eta rolak malgutzen ari bagara ere, hain barneratua ditugu hauek nahiagabean gure seme-alabei trasmititzen dizkiegu eta egoera honek izan dituen gauza gogor hauen artean, estereotipo hauek apurtzeko izpiak ere badira.\nGuztiak bihurtu gara zaintzaile:\nTxiki, gazte zein heldu izan, gaixotu gaitezkela ikasi eta gure burua zaintzeko neurriak hartu ditugu.\nAzal kolore ezberdin, hemengoak zein hangoak … denak arriskutan eta denak zaindu behar.\nNeska zein mutil sentitu, besteak arriskutan ez jartzen ikasi dugu.\nZaindu behar ditugun horiek emakume zein gizon izan daitezkeela ikasi dugu.\nEsaldi hauek sinpleak diruditen arren, sakontasun itzelekoak dira:\nEzinbestekoa da gure burua zaintzen ikastea besteak zaindu ahal izateko\nBesteen zaintza ez da neska eta emakumeen zeregina, komunitatea osatzen dugun guztiona baizik.\nPertsona guztiak gure sexu-identitatea, adina, izaera, azala, gustu, ohiturak, bizitokia… dena delakoa, zaindutak izatea merezi dugula barneratzeko aukera paregabea izan da.\nBirusa joan etorrian ibiliko da, baina guk ikasitakoa ez ahaztu eta praktikan etengabe mantentzeko erronka irmoa dugu aurrean. ZAINTZA handiz idazteko unea dugu. Komunitate zaintza-sareak sortu diren moduan, gure zaintza-sarea komunitate txiki eta berezienean, familian, sortu eta indartzeko unea da. Gure seme-alabek komunitatearen onuran egindako guztia balioan jartzeko garaia iritsi da, berauekin konpartitu egindakoaren garrantzia eta hau guztia rol estereotipatu horietatik urrunduz egin, askotan horren arriskua baitugu. Fardelak aldatzean guraso-aitari laudorioak maiz esaten zaien bitartean, guraso-ama egitean normaltzat hartzen den modura, neskek besteekiko arduratsu eta zaintzaile izatea normaltzat hartuz eta mutilei berdinagatik txalo eginez rol horiek berresten ditugu. Gure umeek, denek, txaloak merezi dituzte eta aldi berean, ikas prozesu baten lehen pausuak eman dituztela ulertu bidea egiten jarraitzeko.\nGuztiok dugu errespetua eta zaintza ikasteko beharra eta txikitandik hasiz, hizkuntzak barneratzen dituzten erraztasun berarekin, bereganatuko dituzte balio eta bizitzarako tresna hauek. Zaintzan heztea gure jendartea eraldatzea dakar, ez izan zalantzarik.\nIruzkinik ez "Hasi zaintzen, zainduz hazi"


Euskal Herriko pentsiodunen mugimenduaren mobilizazioak hasi zirenetik lau urte pasatu dira. STEILASek, abenduan onartutako lan–erreformari eta pentsioen erreformari ezetz esateko gaurko mobilizazioekin parte hartu du.\nPentsioen erreformak erretiro aurreratuak murrizten ditu; 2011ko erreformako pentsioen murrizketak ez ditu indargabetzen (erretiro–adina atzeratzea, kotizazio–aldiak handitzea pentsioaren\n% 100 eskuratzeko eta oinarri arautzailea kalkulatzeko); 2022an erosteko ahalmena 3 puntu baino gehiago galtzea dakar; pentsioak berriro murrizteko mehatxua mantentzen du, Belaunaldien arteko Ekitate Mekanismo berr&l


Antigona maite ninan, eta harresiz kanpo egin ditinat hamaika joan-etorri, harresiak bereizten zuena hain ezberdin ez zela aldarrikatu nahiz . Galdetzen ninan, nire artean, ez dena noiz arte den fikzio eta noiz,oraindik, gertakizun, noiz arte amets eta noiz, oraindik, gertagarri. Uste izan ninan mugalari bihurtuta harresiz kanpokoa harresi barnera ekarriz ulerterrazago izango zela oinarrian, hitza.\nEz zakinat noiz, ez zakinat nola, baina halako batean harresipean zegonan igarobideren batean barrena bistatu ninan hire altzoa: orduan eta barrurago orduan eta ilunago, baina aldi berean, orduan eta adiago, eta begiek ikusten ez zutenean haztamuka egin behar izan dinat aurrera. Ez zakitan aurrera eta barrura egiteaz gain, egin, beste ezer egin dudan; uste dinat ahaztu ere egin zaidala egitea zer den ekiteaz haratago, eta, agian, ekinaren ezinez ikasi dinat bizitzan baiari hitza ematen eta ezariukazioa eskaintzen.\nHik hortxeeskaini didan hire isiltasuna, ni etengabe mintza nendin Leizepekouretan, heu ere ispiluari begira hago errainu bila, eta ez didan ezer esaten, bainaadi nagon eta bazakinat esan nahi dunala «ni naiz» esan beharrean, lehen pertsonan hitza hartu orduko, esan behar dudala «gu gara»; bazakinat hika ari behartu dudala beti, mintzatzea beti beste bati mintzatzea dela ez ahazteko.\nEpelak ditun hire leize horiek, Mari, epela dun lurpea, larrupea bezala. Isiltasunean iruditzen zaidan laztan eta fereka bitartez iritsi naizela barru horretara, eta orain, isil isilik, atzeraka eta haztamuka aterako naun, Murumendi edo Anbotoko kobatik; eta bazakinat honenbestez, ez naizela atzora irtengo. Igartzen dinat beste mugalari batzuk ere ibili direla eta ez dutela Antigona bizirik lurperatzen utziko, eta bere anaiari lur ematea posible izango dela, noizbait, edo laster; eta harresi uste ninan kartzela honetan baino epelago izango dela maite dugunaren alboan, gure Mari: ama, alaba, emazte, senar, aita, seme, lagun.


non-stop eskalada bloga: otsaila 2022\nLECHERINES - Corredor del colegio / MURALLA DE BORAU - Una de las nuestras, Buenos comienzos\nEz zen nire asmoa eskalada irteera honi buruz idaztea, egiten ditudan eskalada guztiak jakinaraztea gehiegizkoa iruditzen zait, nire beldurrik handiena gogaikarri izatea da.\nKanal izozturen barrenean nintzela, edertasun alpinoa bere osotasunean sentitzen; pioleta zipriztin jelatu minimo batean iltzatua nuen, granponea harriaren zimurtasunari erantsia, zirujauaren prezisioz, altzairuaren mugimendu oker batek harriari zauri lazgarria egin ziezaioken kezkaz, zor bat kitatu behar nuela jakitun izan nintzan, Alfonso Vizan nire lagun handiari egin beharreko omenaldia izango zen.\nAlfonsok orain 22 urte utzi zigun, bi milagarren urtea ahaztu nahiko nukeen uda beltz batean. Karakorumen geunden, Hunza peak ipar kanalatik igotzen. Zortearen aurpegi txarrenak mendiaz gure lagunarekin batera berriro gozatzeko aukera kendu zigun.\nHarritzekoa da, baina, gaur egun, apenas dago Interneten idatzia Borau deitzen diegun izotz eskalada sektoreei buruz , eta, ez zait normala iruditzen.\nAurreko mendearen bukaeran ibili ziren Alfonso eta bere lagunak, gehienak GREIMeko kideak, izotz kanal guzti hauei lehen igoera bat eman nahian. Internet existitzen ez zen prehistoriako garai galdu horietan, eskalada mistoa gutxi, edo, ezer ez egiten zen Pirinioetan.\nGaur izango balitz bezala, gogoratzen dut Alfontsok nola kontatzen zizkidan Muralla de Boraun gozatu zituen sufrimenduak. Madrildarrak asko sinesten zuen leku jelatu honetan, Pirinismoari eman diezaiokeen bultzadan. Hainbeste zuen barneratua kanal hauen balioa, GAMEko izotz topaketa bat bertan burutu zutela. Alpinismo munduan ospetsu ziren pertsona batzuk etorri ziran elkargune horretara, tartean Fracois Marsigny, Cerro Torren zabaldu berri zuten, Andy Parkinekin batera, “La recherche du tems perdu” bide ikaragarriari buruzko emanaldia eskainiz.\nDesnivel mendi aldizkariak artikulu zabala eskaini zuen leku aparta honi buruz; nahi duenarentzat 145 zenbakian agertzen da informazioa. Hau 1998an izan zen, eta Alfonso berak sinatzen du idatzia.\nBailara paregabe honetako bi zona desberdinetan burutu ditugun eskalada saioak eman didate kemena bloggean idazteko; pico Lecherines mendian dagoen “Corredor del colegio” igo genuen batean, eta, Sector Aisan “Una de las nuestras” eta “Buenos comienzos” kanalak bestean.\nAipatu dudan lehen bide horrek, “Corredor del colegio” azalpen ugari eskatzen ditu: Gailur harro hauek toponimia aldetik nahasmena ekarri izan dute. Pico Lecherin 2567 m da zona honetako puntarik altuena, konturatuko zineten Aspe mendi ederra kanpoan uzten ari naizela, formaz gailur zabal bat da. Ipar aldera elur kanal hedatsuez zatitua dago. Kanal hauek punta nabarmen batzuk sortzen dituzte. Mendizaleok punta hauei izenak jarri dizkiegu, izendatze oikoena zenbakiez egina da; lehen punta, bigarren punta… Lecherin mendia Garganta de Borau bezala ezagutzen da ere.\nPico Lecherines bajo 2344 m, paso de la garganta de Borau lepoak bereizten du bere anai zaharra den Pico Lecherinetik. Pico Lecherinesek bere ondoan Pico Tordiellas 2358 m dauka.\nHau dena komentatzen dut buruhaustea izan bai nuen Alfonsoren kanak itxuroso hau bilatzeko. Aspaldi nuen gordea krokis zehaztugabe bat, Desnivel aldizkari zahar batetik aterata zegoena. Aurten, goi mendiaren baldintza ezin hobeen deiari erantzunez, eta, Iñaki Mendizabalen bultzada energetikoa aprobetxatuz, liburu pilatuen artean dudan ametsen karpetatik krokis lauso hau atera dut. Iñigo Andolaren laguntza ezin bestekoa izan da korridorea kokatzeko. Azkoitiarrak, lagun batzuekin batera, izotz bide ausartak zabaldu berri dituzte Pico Lecherin ipar-eki horman, eta, Tortiellas iparrean. Blogga honek ematen didan aukera aprobetxatuz “Sokaitz” eta “No zizta !” bideen krokisak zintzilikatzen ditut.\nEz da zaia “Corredor del colegio”. Bidearen lehen zatiak ematen dizu buru hauste handiena, hasiera zein baldintzetan egon den zalantza. Haitz plaka batzuk dira gainditu beharrekoak, bertan egon arte ez da ikusten igotzea posible den.\nAlpinismo egun gogoangarria gozatzeko aukera izan dugu Iñaki eta biok Alfonso Vizanek zabaldu zuen bide honetan.\nRioseta aranetik egin genuen Lecherines mendiaren hurbiltzea. Ez genuen Candanchu eski estaziora, Tortiellas bezala ezaguna den eremua, doan bide arrunta hartu. Rioseta bailara ikusgarriaren bukaera gerturatu ginen, haitzezko horma igarogaitzak pasagunea moztu zigun arte. Granpoi eta pioletak atera genituen, eta, izotz kanal batetik irabazi genuen ibon de Tortiellas lautada.\nFrente genuen Lecherines ipar horma, eta, ez zitzaigun zaila egin “Corredor del colegio” identifikatzea, pitzadura nabarmena da horma ederrean. Baina, ez zen hori izan atentzioa eman zigun elementu geografiko bakarra, Lecherin mendiaren magalean zegoen egundoko izotz jauzi batek gure begiak eraman zituen ere. Mendiaren handitasuna gureganatzeko desira basatiari jarraituz, oinen arrasto jelatuak izotz jauzirantz bideratu genituen. Izotz jauzi hau “Furtiva lagrima” da, eta, gure asmoa; izotz jauzi honetan, pioleten kolpez, eskalatzeko grina pittin bat baretu ondoren, trabeska luze batetan, Lecherines ipar hormaren oinarrira iristea zen.\nGozatu egin genuen “Corredor del colegio” eskalatzen. Ezin dut esan bidearen baldintzak zein egoeratan ziren, on eta txarren arteko zein puntutan. Ziur naiz Alfonsok bide hau igo zuenean mendiak beste kondizio batzuk zituela, ez dago neguko eskalada denboraldi berdinik, buruhauste horrek erakarriago egiten du.\nIñakirekin bisitatu nuen bigarren zona sector Aisa bezala ezagutzen da. Egun berdinean bi kanal eskalatzea lortu genuen, “Una de las nuestras” eta “Buenos comienzos”. Lehenago aipatu dudan bezala. eskalada mistoaren graduazioa iragankorra da, natur apetan menpe dago, sasoi honetan errazagoa zena zailagoa bihurtu da. Edo guk ahala sentitu genuen bi kanal aparta hauek eskalatzerakoan.\nCandanchu eski estaziotik egin genuen hurbiltzea. Oinetan eskiak jantziak generamatzan, bueltakoa asko errazten du honek, ziztu batean beheran zaude. Lomas blancasen utzi genituen elur gainetik irristatzeko gailuak, Aspe mendiko bideak eski estazioko pistak uzten dituen puntuan. Elurra era bat jelatua zegoen, kranpoiak behar ziran segurtasunez ibiltzeko, Pirinioak ez zeuden txantxetarako.\nKanal izoztu horietan eskalatzen dugunean aseguratzeko, etekin gehiago ateratzen dizkiegu harrian erabiltzen ditugun gailuei; friend, fisu, iltzeak, izotz torlojuei baino. Hauetako gutxi batzuk eramatea komenigarria da, baina, zortea izango dugu altzairuzko zilindro hauek hariztatzeko nahikoa izotz geruza aurkitzen badugu.\nAlfonso eta bere lagunek eskalatu zituzten Borau amildegi izoztuan dauden kanal gehienak, izenak jarri zizkieten zauri jelatu hauei, eta, lau haizetara zabaldu zituzten, negu gordinean mendizaleok horma jelatuak eskalatzen jarraitu ahal izateko.\nEgilea: mikel saez de urabain gabilondo ordua: 08:56 3 iruzkin:\nLECHERINES - Corredor del colegio / MURALLA DE BOR...


topic_facet:"Soldadura eta galdaragintza (Heziketa Zikloa). Erdi maila" topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Instalazioa eta mantenimendua (Lanbide Arloa)" topic_facet:"Metal-eraikuntzen kalitate-kudeaketa (Modulua)" author_facet:"Carretero, Alfonso"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Instalazioa eta mantenimendua (Lanbide Arloa) Proposatutako gaia: Metal-eraikuntzen kalitate-kudeaketa (Modulua) Egilea: Carretero, Alfonso\n1 Administrazio Kudeaketa (Heziketa Zikloa). Erdi maila 1 Administrazioa eta kudeaketa (Lanbide Arloa) 1 Beroa sortzeko instalazioak (Heziketa zikloa). Erdi maila Fabrikazio Mekanikoa (Lanbide Arloa) 1 Fabrikazio Mekanikoko Produkzioaren Programazioa (Modulua) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila Metal-eraikuntzen kalitate-kudeaketa (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Ganba hariztatuen bankuak aurkitu dituzte 3.000 metrotik gorako sakoneran | Consumer\nGanba hariztatuen bankuak aurkitu dituzte 3.000 metrotik gorako sakoneran\nEspezie hau, 500 eta 1.000 metro bitartean harrapatzen dena, Mediterraneoko itsas baliabide baliotsuenetako bat da.\nGarcía del Cid ontzi ozeanografikoan hiru herrialdetako zientzialariek aurkitu dituzte ganba arrosa-populazioak (Aristeus antennatus), 3.300 metroko sakoneran, Itsaso Joniko uretan, Mediterraneo itsasoko hondo handienak dituen eskualdean.\nGanba arrosa Mediterraneoko itsas baliabide baliotsuenetako bat da, eta 500 eta 1.000 metro bitarteko sakonera du.\nAurkikuntza horrek ganba arrosa ugaritasuna azal lezake, nahiz eta arrantza-presio handia jasan. Ur sakonetako populazioek erreserba gisa joka dezakete kotetan bizi diren eta arrantza-tresna konbentzionalen eskura geratzen diren bankuen erreserba gisa; beraz, ez ustiatzea gomendatzen da.\narrosak bankuak gambas-eu


Mendi ibilaldiak - Hotel Rural Auñamendi\nOtsagabian eta inguruan, bidexka seinaleztatuen sare zabala dago; bertako sekretuak ezagutzeko parada emanen dizute horiek, batere presarik gabe.\nAlde batetik, tokiko bidexkak daude, seinale berdeak eta zuriak dituztenak; zirkularrak eta laburrak dira, adibidez, Irati eta Muskildarako bide zaharra (6,2 km), edo Otsateko sakana (4 km), Otsagabiatik bertatik abiatzen direnak. Hurbileko herrietan eta Iratiko oihanean bidexka ugari daude. Honako esteka honetan duzu informazio guztia: www.irati.org.\nIbilbide luzeak (GR) ere badira, seinale gorriz eta zuriz markatuak, etapaka egiten direnak. Pirinioetako ibilaldiak (GR 11) eta Zaraitzuarren abelbideak gurutzatzen dute gure herria.\nMendi-kaskoetara igotzea gustuko baduzu, Zaraitzuko ibarrean hasten dira Pirinioetako lehen mendi-adarrak, adibidez, Ori mendi enblematikoa, Pirinioetan 2.000 metrotik gorako altuera iristen duen lehen mendia, mendebaldetik hasita.Mendizalea bazara, hemen duzu Nafarroako Pirinioetako mendiei buruzko informazio zehatza.\nJarraian, zenbait proposamen aurkezten dizkizugu mendi-ibilaldiak egiteko, luzera eta zailtasun-maila deberdinetakoak:\n3 km baino gutxiago\nItsu Osinaren bidexka (zailtasun txikia)\n3 eta 10 km bitarte\nBasari eta Burgiko arroilaren bidexka (zailtasun txikia)\nRobrar ibilbidea (zailtasun ertaina)\nZemetoko bidexka (zailtasun txikia)\nErronkari Ibarra Mendi Zentroko ibilaldiak (zailtasun ertaina)\nErrotarako bidexka (zailtasun ertaina)\nAbodiko gainetako bidexkak (zailtasun txikia)\nIrati eta Muskildarako bidexka (zailtasun ertaina)\nErrekaidorrako bidexka (zailtasun txikia)\n10 eta 20 km bitarte\nIrabiako urtegi eta Paradisuetako bidexka (zailtasun txikia)\nGartxoten bidexka (zailtasun ertaina)\nEta hemen ere informazio asko duzu eskuragarri: Mendi-ibilaldiak Nafarroako Pirinioetan.


Fenomeno atmosferikoak: zer dira eta haien ezaugarriak | Sareko Meteorologia\nGerman Portillo | 24/05/2021 09:25 | Fenomeno meteorologikoak\nBadakigu atmosferako geruza guztietatik troposferan fenomeno atmosferikoak besterik ez daudela. The fenomeno atmosferikoak Mundu osoan gertatzen dira eta eguzki erradiazio kantitatearen, eguzki izpien inklinazio mailaren, presio atmosferikoaren, haize erregimenaren, tenperaturaren eta beste hainbat aldagairen araberakoak dira.\nArtikulu honetan esango dizuegu zeintzuk diren dauden fenomeno atmosferiko nagusiak eta zein ezaugarri dituzten.\n1 Fenomeno atmosferikoak\n1.1 Ekaitzak, tornadoak eta urakanak\n1.2 Kazkabarra eta elurra\n2 Hodei motaren araberako fenomeno atmosferikoak\n3 Beste fenomeno atmosferiko batzuk\nEkaitzak, tornadoak eta urakanak\nAtmosferako asaldura gogorrak dira, haizea, trumoiak eta tximistak eta euri zaparradak lagunduta. Bertikalki garatutako hodeiak sortzen dituzte, cumulonimbus deiturikoak. Oso aire bero eta nahikoa hezea edo altuera handiko aire hotza (batzuetan biak) maila baxuak ditu.\nEuria hodeiak biltzen direnean haizeek airean blokeatzen dituzten ur tanta gero eta handiagoak eratzen direnean gertatzen da. Hodei hauek oso astunak bihurtzen direnean, ura grabitatearen eraginez erortzen da eta euria eragingo du, hau da, atmosferako ur lurrunaren kondentsazioaren ondorioz ur tanten tantaka edo prezipitazio gisa definitzen da.\nTornadoa depresio edo ekaitz txiki bati dagokio, baina intentsitate handikoa, ekaitzaren ama hodeitik erortzen den Tximinia izeneko zurrunbilo ikusgarria sortzen duena. Zikloia, Urakana edo tifoia izenarekin, zonaldearen arabera, oso presio baxu nabarmenen zentroa esaten zaio, haize eta euri gogorrekin. Normalean 8º eta 15º latitudearen artean gertatzen da Iparraldean eta Hegoaldean eta mendebalderantz mugitzen da.\nTornadoen diametroa metro batzuk edo hamarnaka metro eta ehunka metro artekoa izan daiteke. Tornado batean sortutako haizea oso indartsua izan daiteke. Presioa nabarmen jaisten da kanpotik tornadoaren erdirantz, eta zurrunbiloaren inguruko airea presio baxuko barneko eremura xurgatzen du, non presio baxuko zona zabaldu eta azkar hozten den, normalean tantaren forma, behatzeko inbutu tipikoa eratuz. Zurrunbiloaren barne presio baxuak hondakinak jasoko ditu, hala nola zikinkeria partikulak edo beste partikula batzuk, harekin batera eraman eta bere bidean hegan egiteko, tornado iluna agertuz.\nKazkabarra eta elurra\nKazkabarra haize bortitzekin hasten da eta tenperatura oso baxua da, haize bortitzek orduan ur tanta handiak arrastatzen dituzte, izoztean kazkabarra edo hainbat zentimetroko diametroa har dezakeen txingorra sor dezake. Bere pisuaren pean izotz partikula esferiko, koniko edo bikonbexuak osatutako prezipitazio solido gisa definitzen da.\nTenperatura 0ºC azpitik dagoenean, elur malutak erortzen hasten dira. Maluta hauek izotzezko kristal ñimiñoez osatuta daude eta haien erorketa tasa oso txikia da.\nHodei motaren araberako fenomeno atmosferikoak\nAtmosferako mailarik altuenera igotzen den aire beroa pixkanaka hozten doa gora egin ahala, ur lurruna tantatxo txikietan kondentsatuz, hodeiak eratuz.\nHodeiak fenomeno atmosferiko ohikoenetakoak dira eta gehien ikusten direnak izaten dira. Fenomeno honen itxuran faktore termodinamiko ugarik eragiten dute, funtsean hezetasunarekin, presioarekin eta tenperaturarekin lotuta daudenak, baina horrek ez du bere garrantzia zehazterakoan ezabatzen. Fenomenoak nolabaiteko subjektibotasuna du bere izaera fisikoa eta ekintza zuzena direla eta. Hodei mota desberdinak eta horien itxura estandarrak ezartzerakoan, lurretik edo sateliteen bidez behatzea da epaiketaren elementu nagusia.\n3 hodei mota nagusi daude haien formaren eta ondorioen arabera:\nCirrus: Garaiera handian agertzen diren hodeiak dira; argalak dira, delikatuak, zuntzezko egitura dutenak; askotan lumaduna eta beti zuria.\nCumulus hodeiak: Hodei masiboak dira, hodei masak agertzen dira beti, oinplano lauak dituztenak, eta maiz sortzen diren kupula bertikalen moduan garatzen dira. Hauen egitura azalorearen antzekoa da. Hodei klasikoak dira, Eguzkiarekiko espazioetan zuri distiratsuak eta grisak. itzalean ilunak.\nestratu: Zeru guztia edo zati handi bat estaltzen duten geruza moduan hedatzen diren hodeiak dira. Geruza mota orokorrean pitzadura batzuk ager ditzakeen hodei geruza jarraitu batez osatuta dago, baina hodei banakoen unitateen presentzia ezin da bereiztu, hau da, euria eta zirimiria ekartzen duten hodei ertz uniformeak dira, oso hedatuak eta uniformea dutenak. egitura. Ninboak: (behe lainoak, euri laino gris ilunak).\nBeste fenomeno atmosferiko batzuk\nFenomeno atmosferikoen artean prezipitazioak eta hodeiekin zerikusia duten elementuak sartzen dira. Ikus dezagun zer diren beste fenomeno atmosferikoak:\nZeruan gertatzen diren fenomeno ospetsu eta ederrenetako bat da. Euria egiten duenean gertatzen dira, euri tantek ispilu gisa jokatzen dutenean, argia norabide guztietan barreiatuz, deskonposatuz eta ortzadarrak eratuz. Uraren tanta jotzen duten eguzki izpiek eta sakabanatu ~ 138 graduko angeluan. Argia tantara sartzen da, gero atzera egiten du, gero tantaren beste muturrera mugitzen da eta bere barneko gainazaletik islatzen da eta, azkenean, deskonposatutako argian errefraktatzen da tantatik irteten denean. Ostadarrak normalean 3 ordu irauten du eta eguzkiaren kontrako norabidean ikusten da beti.\nAurorak lurreko polo magnetikoetatik hurbil dauden latitudeetan gertatzen diren fenomenoak dira, eguzki haizeak eramandako lurreko polo magnetikoen eta partikulen elkarrekintzaren ondorioz sortzen direlako. Partikulak lurrera heltzen direnean, goiko atmosferako molekulekin talka egiten dute eta horiek zirraratzen (ionizatzen dituzte), aurora ezaguna sortzen duen egitatea da. Dauden hemisferioaren arabera, iparraldeko edo hegoaldeko aurorak deitzen zaie. Normalean, aurora 65º-tik gorako latitudeetan soilik ikus daiteke (adibidez, Alaska, Kanada), baina eguzki-jarduera aktiboetan (eguzki ekaitzak, esaterako) 40º inguruko latitude baxuetatik ere ikus daiteke. Fenomeno horiek ordubete inguru iraun dezakete eta, aktiboak badira, gau osoa iraun dezakete.\nEspero dut informazio horrekin dauden fenomeno atmosferiko nagusiak eta haien ezaugarriak gehiago jakitea.\nArtikuluaren bide osoa: Sareko Meteorologia » Fenomeno meteorologikoak » Fenomeno atmosferikoak


Erosketak egiteko poltsak Itturriren eskutik | El Diario Vasco\nOiartzunErosketak egiteko poltsak Itturriren eskutik\nErosketak egiteko poltsak Itturriren eskutik\nItturri merkatari elkarteko kideak haien komertzioetan ari dira banatzen poltsak. / GARAÑO\nElkarteko establezimenduetan ari dira banatzen poltsak, baita egutegiak ere\nGARAÑO OIARTZUN. Sábado, 29 diciembre 2018, 00:24\nItturri merkatari elkartea Oiartzungo merkatari, hostalari eta zerbitzuak biltzen dituen elkartea da. Iraila eta urrian 'Oiartzunen bizi, Oiartzunen erosi' kanpainaren bigarren edizioa egin zuten eta Itturri elkarteko komertzioetako bezeroek egindako erosketa bakoitzarengatik zozketa txartela jaso zuten. Kanpaina bukatuta, 100 euroko bost bale zozketatu zituzten.\nOraingoan, erosketak egiteko poltsak banatzen ari dira. Herriko komertzio txikiak indartzeko eta sustatzeko hainbat ekimen egiten ditu Itturrik eta poltsa banaketa ideia horren baitan dago. Elkarteko establezimenduetan ari dira banatzen poltsak eta baita egutegiak ere. Bezeroak haien erosketak egiteko erabiltzea nahi dute horrela kanpainaren ideia lau haizetara zabalduz.\nElkartea sortu baino lehen inkesta bat egin zuten herrian kontsumo ohiturei buruz galdetuz eta inkestatuen %97k herriko komertzio txikiaren aldeko iritzia agertu zuen. Hala ere, praktikan ez da ehuneko hori islatzen eta horregatik sortu zen elkartea, horri buelta emateko eta herrian erostera bultzatzeko. «Teoriaren eta praktikaren arteko distantzia hori murrizteko oso garrantzitsua iruditzen zaigu kontzientzia lantzea», adierazi du kide batek. Elkarteari esker merkatarien artean harremanak sortu dira eta elkarren berri jakiten dute uneoro. Haien web orrian Oiartzungo komertzioen inguruko informazioa zabaltzen dute eta baita bertan kontsumitzeak dituen abantailak nabarmendu ere. Gainera, elkarteko kide direnen ordutegia, albisteak eta sasoiko eskaintzen berri ere ematen dute.\nKontzientzia pizteaz gain, Oiartzunen erostearen lau abantaila azpimarratzen dituzte elkarteko kideek eta honakoak dira: erosi ondorengo zerbitzua, gertutasuna, produktuen kalitatea eta bezeroari arreta. «Kanpora barreiatzen den kontsumo gaitasuna herrian geratzeak dituen onurak herritar guztientzat direla ulertu behar dugu, herrian duinki bizitzea herritarron kontsumo erabakien menpe baitago».\nUdalak berriro ere herritarrak bultzatu nahi ditu komertzio txikietan erostera, herriari bizitza emateko ezinbestekoak baitira. Horrela bertan kontsumituz herriko ekonomia indartuz. «Herrian erosteko ohitura bultzatu nahi dugu eta baita horren kontzientzia piztu ere».\n25 establezimenduk osatzen dute Itturi: Arkupe hortz klinika, Baobab, Dixidu diseinu grafikoa, Elordi janari-denda, Elorsoro fisio-osteopatia, Esnatu altzariak , Garbiñe estetika zentroa, Itziar edergintza, Izaro arrandegia, Kabitxo taberna, Kinkila, Lizar harategia, Lizarralde ortopedia, Mapfre, Martin harategia, Mikel Elizetxea masajista, Nerea Jauregi ile-apaindegia, Pausoz pauso klinika podologikoa, Pili arraindegia, Txintxosta ile-apaindegia, Urkola optika, Urrats paperdenda, Zabaleku informatika, Zapirain estankoa eta loteri-denda eta Zubillaga aholkularitza. Hala ere, aipatu dute parte hartu nahi duen zerbitzu, komertzio edo hostalariari zuzenduta dagoela eta irekia dela.\nOhitura zaharrak mantenduz, baserritik baserrira Korrikalariak prest gaurko lasterketarako


Korrika 19k Durangoko Azoka omenduko du "Euskahaldun!" lelopean - - Hiruka.eus\nKorrika 19k Durangoko Azoka omenduko du "Euskahaldun!" lelopean\nUkberri 2014-11-06 18:42\nKorrikaren 19. edizioa aurkeztuko dute gaur, azaroak 6, Bilboko Arriaga antzokian egindako ekitaldian. Urepelen (Nafarroa Beherea) hasiko da AEK-k antolatzen duen euskararen aldeko lasterketa 2015eko martxoaren 19an, eta Bilbon bukatu hamar egun geroago, martxoaren 29an. Aurtengo edizioko omendua Durangoko Azoka izango da, 2015ean 50 urte beteko dituela ospatuz, eta leloa, aldiz, "Euskahaldun!" izango da. Arriaga antzokian egindako ekitaldian Mertxe Mugika AEKren koordinatzaile nagusia eta Asier Amondo Korrika arduraduna egon dira, AEKren Artezkaritza Kontseiluko kideekin batera. Amondok eman ditu Korrika 19ren xehetasunak. Horrela, Urepeletik Bilbora bitarteko ibilbidean 2.000 kilometrotik gora egingo direla jakinarazi du, eta, leloari dagokionez, "Euskahaldun!", Amets Arzallusek Korrika 18ren amaieran Baionan esandakoak ekarri ditu gogora: "Herri hau euskaraz pentsatuko dugu, edo ez da izanen". Izan ere, bere esanetan, "herri hau euskaraz pentsatzen ahal dugu, edo ezin dugu pentsatu". Argazkian, gaurko aurkezpena Arriaga antzokian / © Korrika - AEK.\nEuskal Herrian auzolanean eta elkarlanean egindako "lorpen handiak" goraipatu ditu Amondok, eta, "guztion artean, auzolanean eta elkarlanean, euskaraz biziko den herria lortuko dugula" ziurtatu. "Herri honek auzolanean eta elkarlanean lorpen handiak egin ditu, Korrika bera, esaterako, eta iraganean bezala, gaur egun ere eskuzabal eta ahaltsua dela frogatuko du. Hori da Korrikaren eta AEKren nahia", adierazi du.\nIldo horretan, Euskal Herrian auzolanean eta elkarlanean egindako "beste lorpen handi bat" Durangoko Azoka dela gogorarazi du Amondok, Korrika 19ren omendua, hain zuzen ere, eta 2015ean 50 urte beteko dituela nabarmendu du.\n1965ean liburu azoka soil gisa sortu zen ekimena "etengabe haziz eta zabalduz" joan dela azpimarratu du, "apurka-apurka, liburu eta diskoez haratago, euskal kultur eragileen topagune bihurtu arte". "Gaur egungo azoka ez da liburuen eta diskoen azoka bat soilik, euskalgintzaren eta euskal kulturaren bilgunea da, euskaldunen eta kulturzaleen ezinbesteko topalekua", gaineratu du.\nHalaber, webgunea zabalduz edo Korrikaren sare sozialak erabiliz ere lagundu daitekeela adierazi dute, eta, ildo honetan, Amondok iragarri du abenduaren 3tik aurrera www.korrika.eus izango dela webgunearen helbidea, eta ez www.korrika.org.


Zerbitzua | TXOGITXU - Gastronomía Vasca\nTxogitxu segurtasuna da, kalitate etengabea eta neurrizko prezioak.\nBaina ez hori bakarrik; gure arretak, bizitza bera bezain indibidualizatu eta erreala denak, haragi gorria trebetasunez maneiatzeko aukera emango dizu. Gure egiten jakitea, salgairik hoberena eta gure ahalegina zure esku jarriko ditugu, badakigulako gure bezeroarentzako zerbitzua egunerokoa, erregularra, artisau-lana dela.\nAparteko sukaldaritza 30 herrialde baino gehiagotan\nMunduko jatetxe hoberenetara zabaltzen ditugu gure produktuak. Bezeroaren beharren arabera produktua ondo iristeko, manipulazioan espezializatuak gaude. Jatetxearen “office”-a eta laguntzailea gara.\nTXOGITXUN ALIATU BAT IZAN DEZAKEZU HARAGI GORRIA TRATATZEKO\nHotz kontrolatuko sistema dute, tenperatura- eta hezetasun-mailei konstante eusten diena, eta haragi horiek behar duten heltze egokia lortzen dugu.


Best Guillotine Zizaila Makina Salgai - ACCURL\nFabrikatzaile zuzeneko salmenta Swing Beam Shears with Delem edo Cybelec / CybTouch 6 CNC Kontrol Unitateak, Guillotine Zizailuak, DELEM DAC 360s CNC kontrol sistemekin, eskaintza kostu pizteko, 24/7 zizailentzako zerbitzua.\nGuillotina zizailatzeko makina hidraulikoa\nTailerretako makina hau altzairu handiko altzairutzat duena da, eraikuntza malkartsua eta eraginkorra eskaintzen du. Altzairuzko soldadura guztiekin diseinatutako egitura esparruko makina erremintakoetako bat da. Bere ordezkoa errazten du Guillotine Zizailako Makineria Hidraulikoa hornitzeko unitate mugikorrarekin, trazatu digitaleko pantailarekin eta optoelektronikako babeserako gailu batekin. Prozesatzeko eskakizunen izaera kontuan hartuta, laneko presioa barruti jakin batzuetan egokitu daiteke. Gillotina hidraulikoko plaka laukizuzena botoiaren kontrol zentralizatua da, beraz, funtzionatzeko erraza da. Tailerretako makina hau doitasunezko xafla eta plaka lantzen duten industrietan aplikatzen da.\nCNC Guillotion Zizaila Machine\nHau da, mundu osoko bezeroek zabaldutako ebaketarako makina ere erabiltzen dute. Zizailaturiko beste makina batzuek bezala, altzairuz eraiki da indarra eta zurruntasuna areagotzeko. Xafla ekipamenduak xafla eta plaka zehaztasuna mantentzen du bibrazio-estresaren erliebea eginez. Zizaila makina aplikazioak industria baten prozesuen eskakizunen araberakoak dira; batez ere gaitasun handienean lan egiteko astuna izateagatik, hutsegite gabe.\nQC12K serie hidraulikoa ebaketa makina\nhidrauliko ebaketa makina QC12y-6X3200 ebaketa makina hidrauliko hidraulikoa ebaketa zizaila


GFFk eta Neguak lankidetza hitzarmena sinatu dute Gipuzkoako selekzioak ekipamenduez hornitzeko - Gipuzkoako Futbol Federazioa GFF-FGF\nHasiera > Albisteak > GFFk eta Neguak lankidetza hitzarmena sinatu dute Gipuzkoako selekzioak ekipamenduez hornitzeko\nGipuzkoako Futbol Federazioko lehendakariak, Manu Diazek, eta Negua Extreme Sportwear enpresako gerenteak, Ander Zuaznabarrek, datozen hiru urteetarako lankidetza hitzarmena sinatu zuten atzo, apirilaren 4an. Akordio horren helburua Gipuzkoako oinarrizko futbolari laguntzea da, eta, horretarako, Neguak Gipuzkoako selekzioak ekipamenduez hornituko ditu.\nKadete mailako gure gizonezkoen eta emakumezkoen selekzioek denboraldi honetan ekin diote berriro, eta jubenil mailako selekzioek ere lehen partida jokatzea espero da hurrengo hilabeteetan. Guztiek Negua enpresaren diseinu berria izango dute, gure selekzioen kolore tradizionalak errespetatzen dituena.\nManu Diaz eta Ander Zuaznabar Gipuzkoako selekzioen kamiseta berriekin.\nNegua ehunen pertsonalizazioan espezializatutako enpresa da, Usurbilen du egoitza eta bertan garatzen du bere produkzio-prozesu guztia tokiko kontsumoa eta garapena sustatzeko. Marka gisa, kirol diziplina bakoitzaren eskakizun eta ehunen beharretara egokitzen da. Gainera, emakumeen kirola babesteko duen konpromiso sendoaren barruan, Neguak patroi eta oihal desberdinak ditu kirolariak errendimendu maila gorenera eramateko. Jantziak azken belaunaldiko eta kalitate handiko ehunekin egiten dituzte, beti ere euren fabrikazioan jasangarritasuna kontuan hartuz.


barren.eus - Robotika lantzeko bi tailer berri antolatu ditu Elgoibarko Udalak\nBi ikastaroak irailaren 30ean hasi eta 2017ko maiatzaren 28an bukatuko dira. Elgoibarko Udalak Bilboko Camp Teknologikoko irakasleekin lankidetzan, eta Gipuzkoako Foru Aldundiaren laguntzari esker, 7 eta 15 urte bitarteko umeei zuzendutako zenbait tailer teknologiko jarri zituen martxan iaz. Antolatzaileen esanetan, parte hartzaileek programazioarekin, robotikarekin, muntaiarako abileziarekin... lotutako proiektuak landu zituzten modu dibertigarrian eta jolas-giroan.\nIkasturte berri honetan jarraipena izango dute robotika tailerrek. Robotika Dibertigarriaz gain, berritasun gisa, 14 urte baino gehiago dituztenei zuzendutako eta industria 4.0n murgilduko den Robotika Digital Open Lab izeneko tailerra nabarmendu dute antolatzaileek.\nRobotika Dibertigarria Arreiturre Institutuan egingo dute barixakuetan, 17:30etik 19:30era; eta, zapatuetan, 11:00etatik 13:00etara. Tailer hauetan, robotika, programazioa, teknologia eta bideo-jokoen bidez, balio didaktiko eta hezitzaileak sustatu nahi dituzte umeengan.\nRobotika Digital Open Lab izeneko tailerra barixakuetan, 18:00etatik 20:00etara, eskainiko dute Enpresa Txiki eta Ertainen Berrikuntza Aplikaturako Zentroan, IMHko Asmaola eraikinean. Ekimen honen bidez, gazteek puntako teknologietarako sarbidea izango dute, eta hezitzaile batzuen laguntzaz, erabilera profesionaleko erremintak ezagutuko dituzte. Modeloak egiten ere ikasiko dute, horrela, eskualdeko enpresa teknologikoetan erreminta horiek zelan erabiltzen diren ikasiz.\nIkastaroetan izena emateko epea irailaren 23ra artekoa da honako helbidean: www.elgoibar.eus/Robotika.html. Tailer bakoitzaren prezioa 36 euro ingurukoa izango da hileko eta ikasleko (izena ematen duten ikasle kopuruaren arabera aldatu daiteke).


Irekia Eusko Jaurlaritza - Gobierno Vasco :: Erabakia, Araba, Bizkai eta Gipuzkoako abokatu-elkargoei diru-laguntza emateko dena. (2014-07-15(e)ko Kontseiluan hartutako erabakiaren laburpena)\nErabakia, Araba, Bizkai eta Gipuzkoako…\nJAURLARITZAK 40.000 EURO BIDERATZEN DITU EUSKADIKO DOAKO LAGUNTZA JURIDIKOAREN PROFESIONALAK TREBATZEKO\nLaguntzak Hiru Lurralde Historikoetako abokatuen elkargoen bitartez kudeatuko dituzte; xedea Eusko Jaurlaritzak eskaintzen duen zerbitzu publiko horren kalitatea hobetzea da, baldintza txarrenetan bizi diren giza-taldeei doako laguntza ematea helburu duena.\n2014ko lehen seihilekoan, Euskadiko Doako Justiziak 7,4 milioi euroko kostua izan du.\nGobernu Kontseiluak 40.000 euroko diru-laguntza zuzena onartu du gaur; horrela, Arabako, Bizkaiko eta Gipuzkoako abokatuen elkargoek doako laguntza juridikoa ematen duten zuzenbideko profesionalen trebakuntza eta espezializazioa finantzatuko dute.\nArabako Abokatuen Elkargoa 8.200 euro\nGipuzkoako Abokatuen Elkargoa 12.600 euro\nOROTARA 40.000 euro\nLaguntza horiekin, Eusko Jaurlaritzak Euskadiko doako laguntza juridikoaren kalitatea hobetzearen aldeko apustua egiten du. Aldi berean, Jaurlaritzak baldintza txarrenetan bizi diren giza-taldeei eskaintzen dien zerbitzu publiko hori bermatzen du.\nDOAKO JUSTIZIA 2014\n2014ko lehen seihilekoan, Eusko Jaurlaritzak 7.438.339 euro inbertitu ditu Euskadiko Doako Justiziaren finantzaketan. Kopuru horren bitartez, abokatu eta prokuradoreen elkargo profesionalen jarduera guztiak finantzatzen dituzte:


Neurozientzien Erizaintzako Kongresuan saritutako Araba ESIko erizainak - Osaraba\nNeurozientzien Erizaintzako Kongresuan saritutako Araba ESIko erizainak\nAUO Santiagoko Neurologia Unitateko erizainak diren Elena Folguera, Amaia Gómez de Balugera, Sandra Pérez, Beatriz Soraya Isidro, Estitxu Marín eta Ángela Méndez saritu dituzte komunikazio hobereneko posterrarekin Kanariar Uharteetako Las Palmasen. Izan ere, maiatzean izan zen Neurozientzien Erizaintzako Espainiako Elkartearen XLI Kongresuan eman zieten saria.\nSaritutako “Valoración del nivel de conocimientos sobre ACV en pacientes que lo han sufrido, HAZ CASO A TU CABEZA” izenburuko lanak ACV/ICTUS sintomen eta zeinuen pazienteen ezagutza aztertzen du, halaber, sintomak sentitzen hasten direnetik Larrialdietara heldu diren arte igarotako denbora jorratzen du.\nKontsultatutako argitalpen zientifiko guztien arabera Larrialdietako Unitatera garaiz joateak, hau da, atzerapenik ez izateak pronostikoa hobetzen du. ACV/ICTUS erasoan 20 minutu bakoitzeko garuneko ehun berreskuragarriaren %10-20 galtzen da, beraz, “denbora garuna da”.\nNeurologia Zerbitzuan ACVk jotako hainbat pazientek orduak ematen dituzte Larrialdietako Zerbitzura jo arte. Beraz, atzerapen horren arrazoiak ezagutu behar dira.\nSaritutako lanak ACV diagnostikoarekin unitatean ingresatu zuten 42 pazienteen laginketa izan du oinarri. Helburua hauxe izan da:\nACVren aurreko ezagutza, arrisku-eragileak, sintomak eta jokabidea aztertu.\nACV arrisku-eragileak edo aurrekariak dituzten pazienteengan hezkuntza sanitarioa hobetzeko alderdiak identifikatu.\n% 60k ACV zer den ez du ezagutzen; ezta bere sintomak eta arrisku-eragileak ere.\nLarrialdietako Zerbitzura joateko sintomarik nagusia ahultasuna eta gorputz-adarretako indarraren gabezia dira; bestelako sintomak hain larritzat ez dituzte hartzen.\nZerbitzu sanitario batera jotzeko denboraren bataz bestekoa 10 ordukoa da.\nBeraz, saritutako lanaren ondorioak hauexek dira:\nACVri buruzko ezagutzaren defizita handia da, baita bere arrisku-eragileei eta alarma-sintomei dagokienean ere.\nACV pairatzen duten pazientei eta bere familiei informazi-saioak helarazi behar dizkiete gaixotasunari buruzko haien ezagutza areagotu nahi badute.\nIKTUS duen pazientearentzako eta bere zaindarientzako zainketen gida\nIKTUS-ari buruzko bideoa:\nNext story Araba ESIko Zain barneko Terapia Taldeak Euskal Herriko Erizaintzako X. Jardunaldian saria jaso du\nPrevious story Araba ESIko Interbentzio Erradiologiako taldeak XV SERVEI Kongresua antolatu du


(Ikusi haundiago | Argazki originala) Moulin Rouge (John Huston, 1952), Charlie Chaplinen City Lights (1931) eta The Great Dictator (1940), Broken Blossoms (David W. Griffith, 1919), Panic in the streets (Elia Kazan, 1950) eta 1984 (George Orwell, 1954) dira 500 filmeko zerrenda luzeko batzuk. Hemen dituzu guztiak.\nDuela gutxi jakin dugu Oskar Alegriak Emak Bakia baita filma egin duela. Urteak eman ditu Alegriak Ray Man-ek 1926an egindako Emak Bakia filma grabatzeko erabilitako etxearen bila. Irailean ikusgai izango da Alegriaren filma Donostian, baina bitartean, eta Man-en ekoizpena ezagutzen ez genuenontzat, hemen estatubatuarraren ekarpena.\nHainbat plataformatan ikus daitezke pelikula horiek, besteak beste, YouTube, The Internet Archive, Crackle edota Veoh-n.. Horrez gain, Open Culture berak zerrendaren behekaldean beste plataforma batzuk estekatu ditu, edukiak sarean libreki ikustea ahalbidetzen dutenak.


Hasiera | Proiektuak HAZI | INTERREG POCTEFA | POCTEFA GREEN\nPOCTEFA GREEN:Pirinioetako Naturaguneen kudeaketa eta sarean jartzea\nEuskadiko bazkide onuradunak:\nArabako Foru Aldundia, Bizkaiko Foru Aldundia, Gipuzkoako Foru Aldundia\nProiektu honekin sinergiak bilatu nahi dira Naturagune Babestuen kudeatzaileen artean, antzeko ingurumen balio zein arazoak dituzten eremuen kudeaketan efizientzia hobetzeko.\nPOCTEFA GREEN “Pirinioetako Naturaguneen kudeaketa eta sarean jartzea” izeneko proiektuarekin sinergiak bilatu nahi dira Naturagune Babestuen kudeatzaileen artean, antzeko ingurumen balio zein arazoak dituzten eremuen kudeaketan efizientzia hobetzeko. 2 milioi euro baino pixka bat gehiagoko aurrekontuarekin, eta Interreg V POCTEFA proiektuaren bitartez %65ean Eskualde Garapenerako Europar Funtsak (FEDER) finantzatuta, GREEN proiektuak mazizoaren bi aldeetako espazio babestuen kudeatzaileen artean ezagutza eta praktika onak trukatzeko ekintzak hartzen ditu bere baitan, Espainia, Frantzia eta Andorrako kudeatzaileei zuzenduta.\n• Espazio naturaletako kudeatzaileak sarean jartzea, euren ekintzak koordinatzeko eta, horrenbestez, mugaz gaindiko estrategiak sortzen eta irtenbideak esperimentatzen laguntzeko, ingurune lurtar zein urtarrak kontrolatu eta babesteko, biodibertsitatea lehengoratzeko eta mehatxatutako guneetan jarraitutasun ekologikoa lortzeko.\n• Pirinioetako Biodibertsitatearen aldeko estrategia komun bat abiaraztea.\n• Pirinioetako ekosistemak babestu, balioa agerian jarri eta kalitatea hobetzeko proiektu komunak martxan jartzen laguntzea.\n• Teknika, esperientzia, praktika on eta ezagutzen zein tresnen elkartrukea garatzea, baso, ingurune zabal eta hezeguneen gainean Biodibertsitatearen aldeko kudeaketa ekintzak martxan jartzeko.\nOinarrizko ekintza moduan, proiektuak elkarrizketarako, elkartrukerako eta erabakiak hartzeko plataforma bat eman nahi die Pirinioetako ingurumen arduradunei, “sareko kudeaketa” batez hitz egin ahal izateko. Plataformak hainbat alderdi hobetzea ahalbidetuko du, hala nola diagnostiko partekatuak egitea, antzeko kontserbazio arazoak lantzeko, geo-biodibertsitatearen ezagutzan hutsuneak identifikatzea, egitasmo lokal bereziki arrakastatsuak bultzatzea eta errepikatzea, ekintza komunak egin ahal izateko hausnarketak bultzatzea, etab.\nGainera, proiektuak lurraldearen gaineko ekintzak aurreikusten ditu, biodibertsitatea kontserbatzera lotuta, hiru ingurunetan: basoa, ingurune zabalak eta laku-zohikaztegiak. Horietan denetan diagnostikoaren lehen fasea egiten da, eta parte hartzen duten lurraldeen kudeaketa mota desberdinak aztertzen dira, mazizo osora estrapolatu daitezkeen praktika onak detektatzeko; halaber, ekintza lokalaren fasea ere lantzen da, jarraipenerako adostutako protokolo batzuen arabera. Zehazki, planteatzen diren ekintzak hauek dira:\n• Biodibertsitatearen aldeko baso kudeaketa mota desberdinak identifikatzea eta aztertzea.\n• Basoko biodibertsitatea hobetzea, arbola masen heldutasuna handituz.\n• Basoko biodibertsitatea hobeto zaintzea ungulatuen presioari aurre egiteko.\n• Biodibertsitatearen aldeko nekazaritza guneen kudeaketa mota desberdinak identifikatzea eta aztertzea.\n• Ingurune zabaletan biodibertsitatea sustatzea, habitaten mosaikoak mantenduz.\n• Artzaintza jarduera estentsiboa bultzatzea, ingurune zabaletan Biodibertsitatea mantentzen laguntzen duen heinean.\nLaku eta zohikaztegietako ekosistemak:\n• Pirinioetako laku eta urmaelen kontserbazio egoerari buruzko ezagutza hobetzea.\n• Zohikaztegiak kontserbatu eta lehengoratzea.\n• Naturaguneen eta kudeatzaileen arteko koordinazioa indartzea.\n• Pirinioetako espazio naturaletako operadoreak sarean nola jarri zehaztea eta, horrela, kudeatzaile horien arteko koordinazio zabalagoa ahalbidetzea.\n• Naturagune bakoitzaren ezagutzak, kudeaketako praktikak eta erronkak partekatzea.\n• Lehengoratze, kontserbazio edo kudeaketa ekintza zehatzak gauzatzea lehentasunezko hiru arloetan: basoa, nekazaritza inguruneak eta laku-zohikaztegietako inguruneak.\n• Gizarteari eta tokiko arduradun eta eragileei Pirinioetako biodibertsitatearen erronka bereziei buruzko informazioa ematea.\nGREEN proiektua hasteko bilera 2016ko uztailaren 19an egin zen, PNR des Pyrénées Ariégeoises gunean. Bilera horretan alderdi administratiboak aztertu ziren, komunikazio gaietako obligazioak, eta datozen hiletan ekin beharreko jarduketak berrikusi ziren.\nII. Batzorde Teknikoa:\n2016ko azaroaren 28a, Bertizko Jaurerria (Nafarroa)\nBileraren gai zerrenda:\n• Proiektuko bazkideen artean interbentzioak koordinatzea, definitutako egutegiaren arabera.\n• Ekintzak zuzen inplementatzeko beharrezko azalpen teknikoak ematea.\n• Bazkide teknikoen arteko barne komunikazioa optimizatzea.\nIII. Batzorde Teknikoa:\n2017ko maiatzaren 4a, Ordino (Andorra)\n• Gastuen planifikazioa eta egiaztapena.\n• Ekintzen egoera egunean jartzea.\nGainera, ekintzak gauzatzeko, hainbat bilera egin dira horietako bakoitzean inplikaturiko bazkideekin. Orain arte:\n3. ekintza. Sarean jartzea: 2017-04-24, Solsona\n4. ekintza: Basoko ekosistemak hobetzea: 2016-10-.14, Pirinées Ariegoises (Foix) 2017-05-03, Andorra\n5. ekintza: Nekazaritza-abeltzaintza inguruneak hobetzea: 2016-11-14 Pirinées Ariegoises 2017-03-14 Pirinées Ariegoises (Miglos) 2017-04-26, Alt Pirineu (Son)\n6. ekintza: Laku-zohikaztegietako sistemak hobetzea: 2016-11-17 Tarbes\nGreen, poctefa, pirineoak, naturguneak


PINTTO MATE DUT MUSIKA - Magali Le Huche - Kaxkamelon\nPINTTO MATE DUT MUSIKA - Magali Le Huche\nPINTTO MATE DUT MUSIKA - Magali Le Huche cantidad\nHona hemen Pintto gure lagun musikazalearen oroitzapenen albuma. Irakurri bere koadernoa. Pinttok bere bidaien, lagunen eta abentura musikalen argazkiak itsatsi ditu bertan; bere oroitzapenik ederrenak dira! 12 abesti eta 12 doinu ezusteko. Sakatu ikonoen gainean eta entzun doinuak.


Le Garn - Wikipedia, entziklopedia askea.\n44° 18′ 23″ N, 4° 28′ 22″ E / 44.3064°N,4.4728°E / 44.3064; 4.4728Koordenatuak: 44° 18′ 23″ N, 4° 28′ 22″ E / 44.3064°N,4.4728°E / 44.3064; 4.4728\nLabastide-de-Virac, Orgnac-l'Aven, Saint-Remèze, Aiguèze, Issirac eta Laval-Saint-Roman\n213 (2017ko urtarrilaren 1a)\n105 (%49.3) 108 (%50.7)\nLe Garn (frantsesez eta ofizialki: Le Garn) Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 244 biztanle zituen.\n2007an Le Garn udalerrian erroldatutako biztanleak 220 ziren. Familiak 84 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 20 seme-alabarik gabeko familiak ziren, 32 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 171 etxebizitza zeuden, 92 familiaren etxebizitza nagusia ziren, 72 bigarren erresidentzia ziren eta 7 hutsik zeuden. 157 etxeak ziren eta 13 apartamentuak ziren. 92 etxebizitza nagusietatik 69 bere jabearen bizilekua ziren, 16 alokairuan okupaturik zeuden eta 7 doan lagata zeuden; 1ek gela bat zuen, 3 etxek bi zituzten, 20 etxek hiru zituzten, 22 etxek lau zituzten eta 46 etxek bost zituzten. 74 etxek euren parking plaza propioa zuten azpian. 49 etxetan ibilgailu bat zegoen eta 37 etxetan bat baino gehiago zituzten.\nLe Garn udalerriko biztanleria-piramidea 2009an .\n2007an lan egiteko adina zuten pertsonak 139 ziren, horien artean 97 aktiboak ziren eta 42 inaktiboak ziren. 97 pertsona aktiboetatik 80 lanean zeuden (50 gizon eta 30 emakume) eta 17 langabezian zeuden (5 gizon eta 12 emakume). 42 pertsona inaktiboetatik 17 erretiraturik zeuden, 14 ikasten zeuden eta 11 "bestelako inaktibo" gisa sailkaturik zeuden.\n2009an Le Garn udalerrian 88 unitate fiskal zeuden, 201 pertsonek osaturik. Pertsona bakoitzeko diru-sarrera fiskalaren mediana urteko 17.604 euro zen.\n2007an zeuden 7 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 1 ibilgailuen saltze eta konpontze enpresa zen eta 2 zerbitzu enpresak ziren.\n2000. urtean Le Garn udalerrian 21 nekazaritza-ustiategi zeuden, 154 hektarea erabiltzen.\nLaval-Saint-Roman (2,8 km)\nOrgnac-l'Aven (3,1 km)\nIssirac (4,0 km)\nSaint-Christol-de-Rodières (5,5 km)\nMontclus (6,5 km)\nSalazac (6,6 km)\nAiguèze (6,8 km)\nLabastide-de-Virac (7,4 km)\nSaint-André-de-Roquepertuis (7,5 km)\nSaint-Martin-d'Ardèche (7,6 km)\nSaint-Julien-de-Peyrolas (7,7 km)\nMultimedia: Le Garn\nBNF: 15254764c (data)\nOrriaren azken aldaketa: 22 otsaila 2021, 14:18.


Sektore pribatua - OMAL | Observatorio de Multinacionales en América Latina\nAtaria > Formación > Hiztegia > Aurkibide tematikoa > Lankidetza garapena > Sektore pribatua\nSektore pribatua izendapenaren barruan, askotariko enpresak sartzen dira: mikroenpresak, enpresa txiki eta ertainak, kooperatiba-sozietateak, gizarte-ekonomiako erakundeak, sozietate anonimoak edo erantzukizun mugatukoak, korporazio multinazionalak… Gainera, sektore pribatuaren baitan, egitura juridiko ugari har daitezke, eta gerta liteke enpresa-jarduera pertsona bakarrak gauzatzea edo hainbat herrialdetan ezarritako merkataritza-sozietateak erabiltzea. Kontua da, garapenerako lankidetzaren ohiko hizkuntzan, korporazio handiez aritzeko erabili ohi dela sektore pribatuaren terminoa.\nEnpresek garapen-agendan izan beharko luketen eginkizunari buruz eztabaidatzeko azken urteotan egin izan diren topaketa eta eztabaida gehienetan, galdera bera sortu da sarritan: zertaz ari gara sektore pribatuaz dihardugunean? Izan ere, hauxe esaten da: «enpresak asko eta askotarikoak daude». Eta, esan berri dugunez, halaxe da hain zuzen. Hala ere, nazioarteko lankidetzaren egungo egoeraren berri ematea bada xedea, baieztapen horrek ez du errealitatea behar bezala islatzen: sektore pribatuak garapenerako lankidetzako politika eta estrategietan parte hartzeko sustatzen ari diren ALIANTZA PUBLIKO-PRIBATU, ENPRESA LANKIDETZAko ekimen eta NEGOZIO INKLUSIBOen proiektu gehienak ENPRESA TRANSNAZIONALek sortu dituzte beraientzat.\nAntzerako zerbait gertatzen da GIZARTE ERANTZUKIZUN KORPORATIBOArekin ere: GEK baino gehiago Enpresaren Gizarte Erantzukizuna (EGE) entzuten da, eta, termino horretan, enpresa guztiak sartzen dira, ez korporazio handiak bakarrik. UGE (unibertsitateena), OGE (organizazioena)… ere aipatzen dira. Egia esan, eztabaidaezina dirudien zerbait ahaztaraztea da xedea, alegia, GEK konpainia multinazionalek eta multinazionalentzat abiarazitako enpresa-kudeaketarako paradigma dela. Ikusi baino ez dago Global Compact delakoa nork sustatu zuen, GEK sailik indartsuenak zer enpresak dituzten eta garapenerako lankidetzan “enpresa arduratsua”ren eredua ezartzeko interesik handiena nork izan duen.\nSektore pribatua nazioarteko lankidetza-agendan\n«Sasoi honetan, konstelazio berria behar dugu nazioarteko lankidetzan: gobernuek, sozietate zibilak eta sektore pribatuak elkarren ondoan egin behar dute lan, mundu osoari mesede egitekotan». 2009an, Mundu Itunaren hamargarren urteurrenean, NAZIO BATUetako idazkari nagusia Davoseko (Suitzako) Munduko Foro Ekonomikoaren aurrean aurkeztu zen, eta "kapitalismo inklusiboa"ren filosofia «giza aurpegidun globalizazio»rantz jotzeko egokiena zela esan zuen, bere aurretik kargu hori izan zuen Kofi Annanek hamar urte lehenago aipatu zuen terminoa erabiliz. Horrela, bada, hirualdeko ikuspegi hori balioztatu ondoren, sektore pribatua lankidetzarako eragile gisa finkatu zen, erakunde publikoekin eta GGKE-ekin batera. Gerora berretsi ahal izan denez, hain zuzen ere, sektore pribatua lankidetzaren gidari bihurtu da, hau da, beste guztiek jarraitu beharreko estrategia finkatzen duena.\nEgungo egoerara iristeko, hamarraldi batean zehar enpresa-LOBBYak lan handia egin du, nazioarteko lankidetzaren agendan «enpresen ahalmena pobreen zerbitzura» ideia ager dadin. Horrela, erakunde multilateral batzuek (NBEk, Munduko Bankuak eta Garapenerako Banku Inter-amerikarrak, kasu) bere egin dute diskurtso hau: «Enpresak indar boteretsua dira pobreziaren aurkako borrokan». Ban Ki-moonek, bestalde, hauxe baieztatu zuen: «Negozioek aurrera egin ahal izateko ingurune egokia nola sortu bilatzea izan daiteke NAZIO BATUen lana». Garapenerako Laguntza Ofizial (GLO) gehien ematen dituzten lankidetza-agentziek ibilbide bera egin dute: USAID agentzia estatubatuarrak, esaterako, "garapenerako aliantza globalak” egiten ditu korporazio transnazionalekin, besteak beste: Coca-Colarekin, Wal-Martekin, Starbucksekin, Chevronekin, IBMrekin eta Kraftekin. Agentzia horrek duela hamar urte baino gehiago aliantza publiko-pribatuen programa abiarazi zuenetik, erakunde publikoetatik sektore pribatua sustatzeko tresna hori lankidetzarako estrategia nagusia bihurtu da, eta, gaur egun, 1.000 aliantza ditu sinatuta 3.000tik gora enpresarekin.\nSektore pribatua garapen-agenda globalean oldean sartzea justifikatzeko erabiltzen den argudioa hauxe da, Kofi Annanek 2003an esan zuenez: «sektore pribatuak jarduera egokiaren bidez gizarte bidezkoagoa eta oparoagoa lortzeko enpleguak eta sarrerak sor ditzan oinarriak prestatzea». Enplegua, pobreziaren aurkako borroka, ongizatea eta garapena agertzen dira, berriro ere, korporazio transnazionalen negozioak nazioartean hedatzeko diseinatutako diskurtsoaren elementu nagusi moduan. Nazio Batuen Garapen Programaren (NBGPren) arabera, «sektore pribatuko eragileek, merkatuaren pizgarrien bultzadarekin, garapen-helburu handiak lortzeko gaitasun frogatua dute». Dena den, 2008an hasi zen crash globalaz geroztik garbi geratu da, ekonomiak eta finantzak merkatuaren eta kapital transnazionalaren esku uzten direnean, garapen-xedeak atzera geratzen direla eta dena sektore pribatuaren negozioaren eta mozkin handienaren menpe jartzen dela.\nSektore pribatua Espainiako lankidetzan\n«Garapenerako lankidetzaren sisteman ezinbestez sartu beharreko eragileetako bat, garapen-eragile moduan duen potentziala aintzat hartuta erronka handia dena, enpresaren sektore pribatua da», jartzen du Espainiako Lankidetzaren Gida Planean (2009-2012). Izan ere, Aznarren gobernuaren azken etapan abiatu eta Rodriguez Zapateroren bi legealdietan osatutako prozesu baten ondorioz etorri zen plan hori, lankidetza publikoa atzerrian dauden enpresa espainiar handien interesen zerbitzura jartzeko asmoz. Ibilbide horretan zehar, merkataritzako balio eta printzipioak finkatu dira, hainbesteraino ezen, gida-plan horretan hauxe agertzen den helburuetako batean: «sektore pribatuari garapen bideko herrialdeetan hedatzen laguntzea».\nSektore pribatuak garapenerako lankidetza publikoan parte hartzeko, ALIANTZA PUBLIKO-PRIBATUAK dira funtsezko tresnak. Espainiako lankidetzan, II. Gida Planean (2005-2008) jada, «sektore publikoaren eta sektore pribatuaren arteko lankidetza-ekimenak» aipatzen ziren. Azaltzen zenez, helburu hau izango zuten: «enpresa pribatuaren eta estatuaren ahaleginak bateratzea, herrialde bazkideetan garapen-helburuak lortzeko». Eta III. Gida Planean, amaitzeko, ildo estrategiko hau zehaztu zen: «sektore pribatuaren, sektore publikoaren eta gizarte zibileko erakundeen artean elkarrizketa, koordinazioa eta baterako ekintza sustatzea». Horrela, bada, Telefónica, BBVA, PRISA, Aguas de Barcelona, Santander, Repsol eta halako multinazionalak dira garapen-erakundeak eta sektore pribatua elkartzearen lehen kasuak. Halaber, Espainiako enpresarik handienak daude, sektore pribatua garapen-agendan txertatzeko ahaleginean erakunderik aktiboena den Carolina Fundazioaren patronatuan. Hau da, arlo honetako diskurtso ofiziala taxutzen eta egin beharreko bidea finkatzen konpainia horiexek daude, ez kooperatiba txikiak, ez gizarte-ekonomiako enpresak.\nBerriz ere, pobreziaren aurkako borrokaren gakoa «sektore pribatuaren enpresa-jardueran euskarritutako» hazkunde ekonomikoa dela ikusten da orientabide horren oinarrian. Eta horrek, ororen gainetik, enpresa-mozkina handitzea esan gura du: «Espainiako enpresen INTERNAZIONALIZAZIOA funtsezkoa da ekonomia suspertzeko», esan zuen, 2010ean, kanpo-merkataritzako estatu-idazkaria zen Alfredo Bonetek. Hark ziurtzat jotzen zuen, multinazional handien irabaziak handituz gero, egoera sozioekonomikoa hobetu egingo dela, nahiz eta kapitalismoaren krisiak garbi erakutsi duen ez dagoela bi arlo horien artean inolako korrelaziorik.\nDenboratxoa da erakundeek eta botere publikoek garapenerako POLITIKETAN KOHERENTZIA behar dutela esaten hasi zenetik. Baina asmo on horiek ez dira sekula santan neurri zehatzetan mamitu, eta, dagoeneko, ez dute balio sinbolikorik ere. «Espainiako hirugarren merkataritza-agentea naiz, Erregearen eta gobernuko presidentearen ondoren», esan zuen Kanpo Arazoetako egungo ministroak, ministerioaren aurrean bere lehen ekintza garrantzitsu gisa proposatu zuena deitu aurretik, hau da, atzerrian “Espainia marka” sustatzeko estatuko enpresari handienekin bilera deitu baino lehen. Horretan datza, gaur egun, POLITIKEN benetako KOHERENTZIA: enpresa handiak nazioarteko lankidetza-sisteman txertatzea, haien negozioei hedatzen laguntzeko. Nahiz eta, horrela, sektore pribatuaren interesak herritar gehienen eskubideen aurretik jarri.\nFERNÁNDEZ ORTIZ DE ZÁRATE, G.; PIRIS, S. Y RAMIRO, P. (2013): Cooperación internacional y movimientos sociales emancipadores: Bases para un encuentro necesario, Hegoa, Universidad del País Vasco, Bilbao.\nROMERO, M. (2009): “Partenariados tóxicos: La función de la RSC en la subordinación de las ONG al ‘sector privado’”, en HERNÁNDEZ ZUBIZARRETA, J. Y RAMIRO, P. (eds.), El negocio de la responsabilidad, Icaria, Barcelona.


Oceana Islandiaren aurkako kanpainari ekin dio baleen ehiza komertzialaren debekua hausteko | Consumer\nOceana Islandiaren aurkako kanpainari ekin dio baleen ehiza komertzialaren debekua hausteko\nErakundeak gogoratu du ez dagoela justifikaziorik harrapaketa horietarako, haragi horrek ez baitu merkaturik.\nIslandiak baleen ehiza komertzialaren debekua haustea erabaki du, eta berriro ere Oceana itsas kontserbazioko nazioarteko erakundearen kanpainaren helburua da. “Ez dago Islandiak baleak harrapatzeko justifikaziorik. Ezta komertziala ere, ez baitago okelarako merkaturik. Moraltasunik eza da desagertzeko arriskuan dauden animalien sarraskiarekin jarraitzea, inolako arrazoirik gabe”, adierazi zuen Oceana para Europa filmaren zuzendariak, Xavier Pastorrek.\n“Islandiako Gobernuaren erabaki horrek zalantzan jartzen ditu Islandiaren seriotasuna eta konpromisoa, ez bakarrik itsas kontserbazioaren arloan, baizik eta baliabide naturalen erabilera iraunkorrarekin zerikusia duen guztian”, azaldu zuen Pastorrek. Zoritxarrez, sinatu eta berretsitako nazioarteko akordioak gorabehera, “zenbait herrialdek ez dituzte horiek beteko, frogatu ezin diren arrazoiak argudiatuta”. Europako gobernuek eta nazioarteko komunitateak presio handia egin behar dute egoera hori amaitzeko, erakunde horren europar arduradunak eskatu zuen.\nHerrialde horrek 30 zere (minke baleak) eta bederatzi zere arrunt (hegaleko baleak) harrapatu nahi ditu. Espezie hori “mehatxatuta” dago Natura Kontserbatzeko Nazioarteko Batasuneko Zerrenda Gorrian (UICN), Oceanak emandako datuen arabera. Gainera, luzamendua hautsi aurretik, Islandiako gobernuak balea txikien “ehiza zientifikoko” programa jarri zuen martxan, denboraldi honetan 29 animalia gehiago harrapatzeko. Programa horri esker, Islandiak “hiru urte daramatza CBIk ezarritako luzamendua urratzen” esan zuen Oceanak.\nHala ere, produktu horren irteera komertzialak hainbat zailtasun ditu. Lehena da Japoniak, haragi horren erosle tradizionalak, dagoeneko iragarri duela bere “ehiza zientifikoko” haragi nahikoa duela. Gainera, osasun-kezka handia dago “animalia horien ehunetan metatutako kutsatzaile-mailak direla eta”, eta, beraz, haragiak osasun-egiaztapeneko prozesu luze bat gainditu beharko du. Horrez gain, Gallupek egindako inkesta baten arabera, Islandiako biztanleek produktu hori gutxi eskatzen dute.\nbaleak Islandia-eu oceana-eu


KONPONDU 'ZURE ORDENAGAILUAK MEMORIA GUTXI DU' OHARRA 10. LEIHOAN - WINDOWS 10\nKonpondu ordenagailua memoria baxuko oharra 10. leihoan\nZure ordenagailuak memoria gutxi du arazoak gertatzen dira ordenagailuak RAM agortu eta memoria birtuala gutxi duenean. Memoria gutxiko abisua gerta daiteke programa batek jada behar ez duen memoria askatzen ez duenean. Arazo horri memoria gehiegizko erabilera edo memoria ihes egitea deritzo. Ordenagailuak burutzen saiatzen ari den ekintza guztietarako memoria nahikoa ez duenean, Windows-ek eta zure programek funtzionatzeari utz diezaiokete. Informazioa galtzen saihesteko, Windows-ek bezalako mezuak jakinaraziko ditu\nEdukia ikuskizuna 1 Konpondu memoria gutxiko abisua Windows 10-en 1.1 Ohar : 1.2 Doitu memoria birtuala memoria gutxiko abisua konpontzeko 1.3 Orrialde fitxategiaren tamaina nola kalkulatu 1.4 Exekutatu sistemaren mantentze-lanen konpontzailea 1.5 Erabili hirugarrenen optimizatzeko tresnak 1.6 Handitu RAM fisikoa\nMemoria gutxiko abisu hau batez ere pisu handiko joko bat exekutatzen ari zarenean, 3D MAX bezalako softwarea exekutatzen ari zarenean, Visual Studio, etab. Exekutatzen saiatzen ari zaren programarako RAM nahikoa ez dagoenean, Windows-ek aldi baterako mugitzen du normalean RAMean gorde behar da zure disko gogorreko orrialde-fitxategia izeneko fitxategi batean. Orokorreko fitxategi batean aldi baterako biltegiratutako informazio kopuruari ere esaten zaio memoria birtuala . Windows-ek informazioa memoria birtualera edo memoria birtualera eramatean huts egiten duenean leiho beteak leiho bistaratzen du abisu mezua Zure ordenagailuak memoria gutxi du .\nKonpondu memoria gutxiko abisua Windows 10-en\nMemoria asko kontsumitzen duten software libreak eta informatika aplikazio erabilgarriak daude. batez ere, Google Chrome-n fitxa ugari ireki direla ohartu naiz eta joko bat erabiltzen ari bazara, memoriaren erabilera handia ekarriko duen aukera handia dago eta, azkenean, denbora pixka bat igaro ondoren, jasotzen hasiko zara ' Zure ordenagailuak memoria gutxi du 'Error. Errore hau aldian-aldian lortzen baduzu, aukerarik onena zure ordenagailuan dagoen orrialde-sistemaren (Memoria birtuala) fitxategiaren gehieneko eta gutxieneko tamaina aldatzea da.\nWindows-ek orrialdeko fitxategiaren hasierako tamaina zure sisteman instalatutako RAMaren berdina ezartzen du. Gogoan izan RAM zure disko gogorra baino nahikoa azkarragoa dela. Halaber, orrialdeko fitxategirako Windows gehieneko tamaina instalatutako RAM guztiaren hiru aldiz da. Beraz, abisu horiek jasotzen badituzu, erabiltzen dituzun programek ordenagailuan instalatutako RAM hiru aldiz baino gehiago erabiltzen dituzte.\nDoitu memoria birtuala memoria gutxiko abisua konpontzeko\nLehen bezala eztabaidatzen dugu Memoria gutxi dagoela ohartarazteko arazo honen arazo nagusia da. Baina eskuz handitu dezakegu Windows 10, 8.1 eta 7ko memoria birtuala eta arazo hau behin betiko konpondu dezakegu. Hemen jarraitu urrats hauei To Doitu memoria birtuala.\nLehenik eta behin sakatu Irabazi + R teklak batera Exekutatu elkarrizketa-koadroa irekitzeko. Hemen idatzi sysdm.cpl gainean eta egin klik Ados botoian.\nIreki Sistemaren propietateak\nZure ordenagailuaren 'Sistemaren propietateak' irekiko da. Ordenagailuaren Sistemaren Propietateak leihoa irekitzen denean, joan Aurreratua fitxara eta egin klik Ezarpenak aukeran. Zein da 'Performance' atalean eskuragarri.\nOrain 'Errendimendu Aukerak' leihoan, joan Aurreratua fitxara eta egin klik 'Memoria birtuala' atalean dagoen Aldatu botoian. Ikusiko duzu Memoria birtuala ordenagailuko pantailako leihoa. Hemen desautatu behar duzu 'Automatikoki orrialdearen fitxategiaren tamaina unitate guztietarako kudeatu' aukera leiho berdinen goialdean. Hautatu orrialdeko fitxategia sortzea baimentzen duzun Drive hizkiaren edozein eta egin klik Neurri pertsonalizatuan. Ondoren, sartu eremu pertsonalizatuak 'Hasierako tamaina (MB)' eta 'Gehienezko tamaina (MB)' eremuetan.\nPertsonalizatu memoria birtualeko leihoak 10\nOrrialde fitxategiaren tamaina nola kalkulatu\nOrrialde fitxategien tamaina kalkulatzeko beti Hasierako tamaina sistemaren memoria osoaren kopurua eta erdi (1,5) x da. Gehieneko tamaina hiru (3) x hasierako tamaina da. Beraz, demagun 4 GB (1 GB = 1.024 MB x 4 = 4.096 MB) memoria duzula. Hasierako tamaina 1,5 x 4.096 = 6.144 MB izango litzateke eta gehieneko tamaina 3 x 4.096 = 12.207 MB izango litzateke.\norrialdeko fitxategien kalkulua\nBerrabiarazi aldaketak aplikatzeko\nOrain leihoak berrabiarazi ondoren ez duzu sekula jasoko Memoria gutxiko abisua mezua zure ordenagailuan. Hau da Saiatu behar zenukeen lan metodorik onena. Memoria baxuko ohartarazpen akatsen leihoak ekiditeko beheko konponketa probatu dezakezu.\nExekutatu sistemaren mantentze-lanen konpontzailea\nZenbait kasutan programa bat indarrez itxita badago edo zure Windows 10 sisteman zerbait ondo ez badabil, baliteke ' Zure ordenagailuak memoria gutxi du ”Errore-mezua. Hori gertatzen ari da Windows-ek aipatutako prozesuari memoria birtual gehiegi esleitzen diolako, zure sistema arazo guztiak konpontzen saiatzen ari den bitartean. Horretarako Behin exekutatu sistemaren mantentze-tresna eta egiaztatu.\nKontrol-panel ireki hau exekutatzeko - Sistema eta segurtasuna - Segurtasuna eta mantentzea\nSistemaren mantentze-lanen konpontzailea\nHemen Mantentze-lanetan Egin klik Hasi mantentze-lanetan eta itxaron unean uneko prozesua amaitzeko.\nErabili hirugarrenen optimizatzeko tresnak\nErregistro hondatu batek memoria handia erabiltzen badu Akats hau gerta daiteke. Hobeto egiaztatu hondatutako erregistroa eta garbitu edo konpondu Ccleaner bezalako doako erregistro optimizatzailearen tresnak erabiliz.\nCcleaner instalatu ondoren Exekutatu programa eta Erregistroa garbi dagoen begiratu. Aukeratu Bilatu arazoa eta utzi CCleaner-ek eskaneatzen, eta egin klik Konpondu hautatutako gaiak aukeran.\nHanditu RAM fisikoa\nOraindik abisu mezu berdinarekin jarraitzen baduzu. Zure ordenagailuak memoria gutxi du. Zure sistemak% 90 RAM baino gehiagorekin funtzionatzen jarraitzen du. Beharbada RAM memoria gehiago instalatu beharko zenuke. Hau da konponbiderik onena eta iraunkorra zure ordenagailua memoria gutxiko arazoa konpontzeko Windows 10erako.\nHauek dira konpondu beharreko irtenbide onenak Zure ordenagailuak memoria gutxi du Abisu mezua zure leihoetan 10. Edozein kontsulta, iradokizun edo arazoren bat konpontzeko modu berririk baduzu, jar zaitez iruzkinik beherago. Microsoft Windows 10-i buruz jakin behar duzun guztia! Ezaugarri berriak, aholkuak, trikimailuak, arazoen konponketa, akatsak nola konpondu, Berriak bisitatu eguneratu Windows 10 aholkuak eta trikimailuak.\nalt tab leihoak 10 ez dabil\nzergatik ez du iTunesek funtzionatzen


Bazkidearen Egunaren baitan, ‘Gure Arropa’ erakusketa eratu zuen Etxe Alaik Pehuajoko Eskualdeko Museoan\nMagdalena Mignabururen 'Gure Arropa' erakusketa ikusgai Etxe Alaik ospatutako Bazkidearen Eguna (argazkia MMignaburu)\nErakundearekiko duen engaiamendua saritzeko, Pehuajoko Etxe Alai Euskal Etxea, Buenos Aires probintzian, Bazkidearen Eguna hasi zen ospatzen joan den urtean. Xedea “proiektuak sortzen eta ametsak errealitate bihurtzen dituzten emakume eta gizonei” omenaldi txiki bat egitea da, eurak baitira, euskal etxeko arduradunen esanetan , “erakundearen oinarria eta bihotza”. Bi ekintza antolatu dituzte pehuajotarrek aurtengo Bazkidearen eguna ospatzeko. Alde batetik, Magdalena Mignaburuk sortutako ‘Gure Arropa’ deitu erakusketa. Bestetik, uztailean burutuko duen esker oneko bazkari handi bat.\nPehuajo, Argentina. "Argi dago erakundeen muina, bazkide diren gizon-emakumeak direla. Eta guk esan dezakegu gure bazkideei esker, eta gure bazkideentzat, gure etxea gero eta alaiagoa izango dela”, adierazi zuten duela urtebete Etxe Alai-ko buruzagiek 2011ko ekainean, ‘Euskal Etxeko I. Bazkidearen Eguna’ ospakizuna gauzatu zutenean.\nIaz sortutako proposamenak oso harrera ona izan zuenez, aurten ere euskal etxeko arduradunek erakundeko kideak omentzea erabaki dute. Oraingoan, ordea, omenaldia, euskal etxearen sostegu den komunitate osoari begira gauzatu da. Euskal etxeak sortutako ekimen hau ospatzeko, ‘Gure Arropa’ erakusketa jarri zuten ikusgai Etxe Alai-ko lagunek herriko Eskualdeko Museoan. Ekintzak, gainera, Udalaren babesa bereganatu du eta Pehuajoko Museoen Egunaren programaren baitan burutu zen.\n“Jende asko etorri zen Euskal Herriko jantzi tradizionalak ikustera. Aretoa mukurru beteta egon zen eta jendeak interes handia erakutsi zuen”, adierazi dio euskal etxeko kide den Elida Oroz-ek EuskalKultura.com-i. Ohiko jantziak ikusteko aukera ez ezik, erakusketaren egile den Magdalena Mignabururen azalpenak entzuteko aukera ere izan zuten museoratu zirenek; Mignaburuk berak egin zion harrera publikoari, arropa-modelo bakoitzaren historia eta xehetasunak partekatuz bisitariekin. Erakusketa ekainaren 9tik 12ra garatu zen. Bazkideei Euskal Etxearen esker ona adierazteko ospakizunekin jarraitzeko, uztailean bazkari handi bat egingo dute Etxe Alai-ko lagunek erakundeko bazkide helduena eta gazteena omentze aldera.\nBien bitartean, euskal erakundeko arduradunek gonbidapena luzatu diote komunitate osoari euskal etxean gauzatzen diren proposamen ugarietan parte hartzeko. Gogora dezagun astero yoga, kantu, bateria, ehungintza eta euskara klaseak ematen direla. “Euskara klaseak bi astero, asteartez, izaten ditugu. Trenque Lauquendik Alejandra Bengochea etortzen da irakasle eta oso pozik gaude aukera honekin”, azpimarratu zuen Oroz-ek. Informazio gehiago eskuratzeko, jo euskal etxearen egoitzara, Chile kaleko 540. zenbakian.\n-Etxe Alai Euskal Etxea\nPehuajó, Buenos Aires Probintzia\ntel: (54) (0) 2396 409685\nEuskal Herritik bueltan, Magdalena Mignaburuk 'Gure arropa' erakusketa handituko du zenbait jantzi berrirekin\nBazkide helduena eta gazteena omendu dituzte Pehuajoko Etxe Alai euskal etxekoek Bazkide Egunean


Ohorezko Erregional taldeak Zarautz hartuko du gaur, Karla Lekuonan . diariovasco.com\nOhorezko Erregional taldeak Zarautz hartuko du gaur, Karla Lekuonan\nJardunaldiko 12. neurketaarratsaldeko 15:30ean hasiko da Karla Lekuona zelaian. Ohorezko Erregional taldeak erronka handiko partida jokatuko du bosgarren koskan dagoen Zarautzen aurka. Aurreko partida (2 eta 1 galdu Mutrikuren aurka) ahaztu nahi dute gaur Txema Fraileren jokalariek eta duela 15 egun emandako itxura berreskuratu berriro ere garaipenaren bideari eusteko.\nBestalde, asteburu honetan 1. mailako emakumeek atsedenaldia izango dute. Nolanahi ere, lanean jarraitzen dute orain arteko puntu eskasiari aurre egiteko. Gogoratu pasa den larunbatean 2-1 galdu zutela Granadillaren aurka, Tenerifen, nahiz eta irabazten hasi ziren.\nPartida osoan lan oso serioa egin bazuten ere, azken unean berriro ere zigortu zituzten eta burumakur itzuli ziren etxera. Gainera, lau punturekin azken aurreko koskan daude orain Gari Argoteren jokalariak.\nGari Argotek partidaren amaieran txalotu zuen haren jokalariek egindako lana. «Oso gutxigatik ez dugu puntua lortu eta pena handia izan da». Hala ere, garaipenak etorriko direla uste du oiartzuarrak, izan ere serio demonio ari dira lanean.\nLau jokalari Irlandan\nEmakumeen Euskal Selekzioak gaur jokatuko du Irlandako Errepublikako taldearen aurkako futbol partida Dublinen, arratsaldeko 15:30ean hasita. Oiartzun taldeko lau jokalari hautatu ditu Juan Jose Agirre hautatzaileak eta neurketan izango dira: Anne Mugarza kapitaina, Joana Arranz defentsa, Esti Aizpuru zentrala eta Irantzu Ibarrola aurrelaria.\nLiga Vascako taldea, bihar\nBestalde, bihar goizeko 12:00etan oso partida interesgarria jokatuko da Karla Lekuona zelaian. Liga Vasca Neskek Berri Otxoa hartuko dute aurrez aurre, 12. jardunaldiko neurketan. Oiartzungo taldea izugarrizko denboraldi hasiera egiten ari da. Lider da sailkapenean 31 punturekin. Izan ere, orain arteko hamar partida irabazi ditu eta bat bakarrik berdindu.


Lakuak eta EEPk lankidetza hitzarmena izenpetu dute 2013rako - GARA\nLakuak eta EEPk lankidetza hitzarmena izenpetu dute 2013rako\nUrte osorako lan ildoak zehazteaz gain, akordio horrekin Gasteizko Gobernua Ipar Euskal Herriko eragile pribatuen lana diruz laguntzeko EEPri 400.000 euroko diru-laguntza ematera engaiatu da.\nEEP Euskararen Erakunde Publikoak eta Lakuako Gobernuak 2013. urteari dagokion hitzarmena sinatu zuten atzo. 400.000 euroko diru-laguntza ematera engaiatu da Lakua izenpetze berri horren bidez, eta bi erakundeen artean izanen duten lankidetza zehazten du.\nEusko Jaurlaritzaren ikuspegitik, hitzarmen hori �euskararen sustapena ardatz hartzen duen hizkuntza politika elkarrekin gauzatzeko lankidetza akordio� baten zehaztapena dela nabarmendu zuen Cristina Uriarte Toledo Hezkuntza, Hizkuntza Politika eta Kultura sailburuak.\nDiru-laguntza hori, izan ere, Ipar Euskal Herrian egitasmoak garatzeko baliatuko dutela zehaztu zuen Frantxua Maitia EEPko lehendakariak; hau da, gizarte ekimeneko eragileen lana sustatzeko.\nOrotara, Euskararen Erakunde Publikoak 2013. urterako 1,6 milioi euroko funtsa aurreikusia du horretarako. Diru kopuru horren zati handiena, zehazki, 1,2 milioi euro, Seaska, Euskal Irratiak edo AEK eta gisako erakundeak laguntzeko baliatuko ditu. 350.000 euro, berriz, beste edozein eragile pribatuk aurkeztutako proiektu zehatzak diruz laguntzeko izango dira.\nLan ildo zehatzak\n2013rako, hain zuzen, hainbat lan ildo zehaztu dituzte ere hitzarmen horren bidez. Helduen euskalduntze-alfabetatzearen esparruan, hizkuntza-gaitasunaren egiaztagirian baliokidetza definitzen eta antolatzen jarraituko dute, eta helduen euskalduntze sistema garatzeko laguntza tresnei buruzko azterketa ere eginen dute.\nBestalde, Ipar Euskal Herrian EITBren hedapena bermatzeko elkarlanean arituko dira. Eta, azkenik, Euskal Herriko V. Inkesta Soziolinguistikoaren argitalpena ahalik eta azkarren bideratzeko asmotan daude.\nUriartek Lakuak 2013ko aurrekontuak era egokian isla zitzan �ahalegin berezia� egin zuela nabarmendu zuen. Horrez gain, Ipar Euskal Herrian euskarak dituen ahulgune nagusiak bi direla gogorarazi zuen: elebidunen kopuruak galeran jarraitzen duela eta hizkuntzaren aldeko jarrera ahuldu izana herritarren artean. Egoera hori ikusirik, diruz lagunduko dituzten elkarteak beharrezkoak direla esan zuen sailburuak.


Barcina Lehendakariak Espainian dagoen Japoniako enbaxadoreari harrera egin dio\nBarcina Lehendakariak Espainian dagoen Japoniako enbaxadoreari harrera egin dio osteguna, 2012.eko uztailak 5\nEuropara egindako lehen espedizio japoniarraren 400. urteurrena gogoratzeko 2013 eta 2014an ospatuko den Japoniaren Urteaz hitz egin dute, besteak beste\nBarcina Lehendakaria Japoniako enbaxadoreari harrera egiten. ( irudia handitu )\nNafarroako Lehendakari Yolanda Barcinak Espainian dagoen Japoniako enbaxadore Satoru Satoh-ri harrera egin dio gaur Nafarroako Jauregiko bulego ofizialean. Enbaxadorea autonomia erkidego ezberdinetan bisitak egiten ari da karguan jarri zutenetik lehen hilabeteak pasa direla eta.\nBilkuran bi agintariek Espainiako Japoniaren Urtea aztertu dute, 2013ko ekainaren eta 2014ko uztailaren artean burutuko dena Europara egindako lehen espedizio japoniarraren 400. urteurrena ospatzeko; espedizio hori 1613 eta 1614an egin zen Espainiako errege Felipe III.a eta Paulo V aita santua bisitatzeko.\nUrteurren hori dela eta, zenbait jarduera egingo dira Espainiako hainbat eskualdetan eta, haien artean, baita Foru Komunitatean ere, Japoniarekin lotura estua duena: duela 32 urte Iruñea eta Yamaguchi hiri japoniarra –Francisco de Javier denbora gehien bizi zen lekua– senidetu ziren eta duela 10 urte Nafarroak eta Yamaguchi-ko Prefekturak gauza bera egin zuten.


EHF European League Artalekun: abonuak, prezioak, epeak, sarrerak... - CD Bidasoa\nPorrota Leónen (34-25)\nBidasoa Iruneko lau jokalarik junior selekzioaren deia jaso dute\nEHF European League Artalekun: abonuak, prezioak, epeak, sarrerak…\nAstebete pasatxo falta da gure ibilbidea EHF European Leagueko multzoen fasean has dadin, eta aste bi, gure lehen partida europarra etxean. Artaleku Europara itzuliko da, Pfadi Winterthur-en aurkako neurketarekin, urriaren 26an, 20:45ean. Ondoren, txapelketa kontinental handi honetako ligaxkako beste lau norgehiagoka handi jasoko ditugu: Fenix Toulouse HB, Orlen Wisła Płock, Tatran Prešov eta Füchse Berlin.\nPandemiaren bilakaera (Irun koronabirusaren gune berdean dago) eta datozen hilabeteetako aurreikuspenek aukera irekitzen dute beste urtetako Europa Abonua berreskuratzeko, abonuen prezioak 7 eta 40 euro artekoak izanik.\nHeldu Europa Abonua (26-64 urte): 40 euro.\nSenior Europa Abonua (>65 urte): 26 euro.\nEuropa Junior abonua (19-25 urte): 26 euro.\nGazte Europa Abonua (15-18 urte): 22 euro.\nHaur Europa abonua (< 14 urte): 7 euro.\nFamili Europa Abonua (bi heldu eta 14 urtera arteko bi adingabe): 57 euro.\nSalneurri hauek aurreko denboraldian PAUC eta Nexe taldeen aurka jokatutako Europako partidetako berak dira, masa sozialari eskerrak emateko neurrien artean aprobatutakoak.\nKasu honetan abonuak direnez, eta ez bazkide-kuotak, Artalekun jokatu behar diren neurketen artean bat edo gehiago edukiera murriztua edo ateak itxita jokatu beharko balira pandemiaren ondorioz, klubak zenbateko proportzionala itzuliko dio horrela eskatzen duenari.\nBazkideentzako abonuak Berrlyk prestatutako plataforman daude eskuragarri, ohiko Bazkidearen Gunean, eta sarrerak lortzeko erabilitako prozesu antzekoa bete beharko da, berritasun batekin, erosketa betetzeko, ordainketa egin behar izatea.\nEra birtualean erosteko aukera ez duenarentzat, klubeko bulegoa irekita egongo da.\nBazkide modalitate hau duten eta Europako abonua erosi nahi duten familiek behin bakarrik egin beharko dute erosketa, familia osatzen duen pertsona batek 57 euro ordainduta, alegia. Behin hori eginda, klubak Famili Europa Abonuan dauden beste eserlekuak gordeko ditu.\nBazkideek Europako Abonua erosteko lehentasunezko eskubide esklusiboa izango dute aste osoan, datorren urriaren 17ra arte.\nAbonamendurik erosi ez baina partidu jakin baterako sarrera soltea eurentzat erosi nahi duten bazkideen txanda izango da urriaren 18tik aurrera, 16:00etan. Helduen kategoriaren prezioa 10 eurotakoa izango da bazkideentzat.\nBi epe horiek igarotakoan, eskuragarri geratzen diren eserlekuak salgai jarriko dira urriaren 20an, asteazkenez.\nAbonua edo sarrerak euren lehentasunezko epetan erosterik izan ez duten bazkideek iragarritako prezioan erosi ahal izango dute, nahiz eta euren eserlekuarekiko lehentasuna galtzeko aukera egon.\nEuropako Abonuaren beste berritasun bat, ia murrizketa guztiak kentzearen ondorioz, bazkideek beren ohiko eserlekua berreskuratu ahal izango dutela da, lehentasun-eskubidea edukiz.\n3. eta 10. sektoretako eserleku batzuk aurreko irizpidetik kanpo gera daitezke, antolaketa-arrazoiak direla-eta EHF Marketing-en (txapelketako konpromiso komertzialak) eta EHF-ren (kanpoko zaleentzat) esku utzi beharko baitira, dagokien nahitaezko lagapen-ehunekoengatik.\nKlubarekin harremanetan jartzeko hiru ohiko moduak zabalik daude: bazkideak@cdbidasoa.eus helbidea, 943 62 52 85 telefono-zenbakia eta Artaleku kiroldegiko bulegoak (astearte jaieguna, salbu), pandemiaren bilakaera onari esker aurrez aurreko arreta berriro ireki ondoren.


Ikuskera berria - - Tolosaldeko ataria\nXabier Telleria. Euskaltzalea 2019-09-29 08:57\nGure etxean ere, erori gara. Streaming bidezko telebistaren harpidetza egin dugu, azkenean. Urte batzuk dauzkagunok, eta arrakala digitala nola edo hala pasatzea lortu dugunean, ez genuen geratu nahi orain ikus-entzunezkoek daramaten norabidean sortu den beste zanga antzeko hori pasatu gabe.\nOrain edo inoiz ez! Bizpahiru gazte inguruan dituzula sortutako edozein hitz-aspertutan, ezinbestean aterako da, halako eta halako telesailaren edo filmaren inguruko konturen bat; eta hortik aparte ez geratzearren.\nLekutan geratu dira, guk ezagutu genuen zuri-beltzezko telebista bakarraren telenobelak, lehiaketak eta pelikulak. Ez zenuen eskolan edo lantegian galdetuko, halakoa ikusi zuten. Ikustekotan, hura eta ez besterik. Ez zegoen eta. Gogoan dut, futbola batere gustatzen ez eta, partida biharamunean, lantegian beste konturik izaten ez zelako, xehetasunak emanez kronika laburra egiteko eskatzen ziguna: golegileak, minutuak, kanporatuak, eta abar. Gosaltzerakoan apunteak irakurri, eta ondo enteratuta joaten zen goizean goiz lanera. Zer komentatua izateko. Arrakalan ez erortzeko.\nGaraiotan, berriz, ez duzu faltako hau ikusteko eta hura ez galtzeko gomendiorik. Eta orain arte faltan sentitu ez dituzun terrenoetan sartzen zara. Eta, konturatzerako, kateatuta. Engantxatuta esaten diote gazteenek.\nEta hori, guk beste garai batzuk ere ezagutu genituenik. Gurean, pertsona beltzik inguruan izatea arraroa zen urteetan, telebistaren bidez ohitu ginen, azal ondo beltzekoak ere euskaraz egiten ikustera. Horrek gure buruetan euskarari beste mugak zabaltzeko balio izan zigun. Eta hori euskarazko orduko telebista bakarrari zor diogu, bere akats eta gabezia guztiekin. Orduko bakarraren ondoan, badira euskarazko beste eskaintza batzuk, baina munduko kate eta mega guztien itsaso ia infinituan, ez itotzeko sekulako ahaleginean.\nOraingo ikus-entzunezko molde berriokin, bistan da irabazteko gutxi duela euskarazko kontsumo ez hain ugariak. Euskarazko eskaintza hori eskura izatera ohitu gara. Lortzea zenbat kostatu zenaz, eta daukagun apurra galtzeko dagoen arriskuaz ohartu gabe.\nBaina hau ere ez da betirako izango. Etorriko dira telebista eta, akaso, zinema ikusteko modu berriak. Eta, guk bezala, hemendik urte batzuetara oraingo gazteek kontatuko dute aspaldian zer ezagutu zuten, eta nola joan ziren egokitzen, eta agian kezkaren bat agertuko dute etorriko zaienaren inguruan. Eta batzuk, seguru, euskarak mundu berri horretan irauteko izango dituen zailtasunez.\nOrduan ere, zulo batetik ateratzeko inertziaz handiago batean erortzeko arriskua ez da urruti izango.


Nahaste-borraste III - Elhuyar Aldizkaria\nGabonetako oporrek parada egokia eskaintzen digute merezi dugun atseden txiki hori har dezagun. Hala ere, lan egiteko hartu dugun ohiturak ez digu burua lasai uzten eta sarritan etxerako lanen bat egiten dihardugu. Hori gerta ez dakizun, 25 galdekizun eskaintzen dizugu aje handiko egun hauetan zure burua entreteni dezazun.\n1. Hona hemen planoan kokaturiko hiru etxe eta ur, argi eta gasaren gordelekuak\n(a). Auzoek beren etxeak gordelekuekin konektatu nahi dituzte, baina hodiak gurutzatu gabe. Lagunduko al zenieke?\nBehekoan (b), etxeak eta gordelekuak erroskila moduko lurrean daude. Arazo bera daukate auzoek. Lortuko al dute konponbidea?\n2. Zortzi poxpoluz osatu behar duzu lau triangelu eta bi karratu dauzkan irudia.\n3. Karratu bati lau ebakidura zuzen egin behar zaizkio. Lortutako piezekin bost karratu berdin osatu beharko dituzu.\n4. Ebaki ezazu aldameneko irudia bi zati berdinetan.\n5. Hustutako globoan karratu bat marrazten baduzu, globoa puztu eta gero zer itxura izango du?\n6. Nola aterako zenuke papera basoak ukitu gabe?\n7. Gizon bat bere etxera gauez iritsi da. Bapatean gauza batez konturatu da, eta pistola hartuz bere buruaz beste egin du. Baina, bere etxeko zoluan zerrautsik ikusi balu ez zukeen bere burua hilko. Zein da portaera bitxi honen zioa?\n8. Jo dezagun norbaitek zenbaki lehen guztiak biderkatu dituela (ezagutzen direnak jakina). Biderkadura L bada:\nzein da L-ren azken zifra?\nazken aurreko zifra, bakoitia ala bikoitia da?\n9. Hiru anai-arrebek astero hiru egunetan esaten dituzte gezurrak, besteetan egia diotelarik. Nagusiak astelehen, astearte eta asteazkenetan esaten ditu gezurrak. Erdikoak asteazken, ostegun eta ostiraletan. Gazteenak ostiral, larunbat eta igandeetan. Behin batean Loiolan, hiru anai-arrebak bildurik zeudela honakoa, esan zuten:\nNereak: gaur ostirala da\nJosunek: atzo osteguna zen\nGorkak: Josune da nagusia\nAsteko zein egunetan gertatu zen elkarrizketa hau? Zer izen dute nagusiak, erdikoak eta gazteenak?\n10. Berdin ikurraren bi aldeetan dagoen poxpolu-kopuru utziz, nola egin berdintza bete dadin?\n11. Txartel baten alde batetan, “txartel honetan bi baieztapen dago” esaldia irakur daiteke. Beste aldean, berriz, “atzean esaten dena ez da egia” esaldia. Zein da gezurra?\n12. Bi basotan ura eta ardoa, bietan kantitate berdina, banaturik dauzkagu. Uretatik bost tanta hartzen dira eta ardoaren gainera bota. Baso hau astindu eta gero, bost tanta hartzen dira eta uraren basoan utzi egiten dira. Ardoan ur gehiago al dago uretan ardoa baino? Ala alderantziz?\n13. Zazpi sultanek, guztira, 2.879 emakume dauzkate. Ez dago kopuru berdinekorik. Edozein haremetako emakumeen kopurua beste edozein haremetako kopuruaz zatituz gero, beti zenbaki osoa lortuko dugu.\nEsan, hala Allah!, zenbat emakume dagoen harem bakoitzean.\n14. Gereziondo batera igo nintzen, gerezirik zeukanera.\nGerezirik ez nuen jan, baina gerezirik gabe utzi nuen.\nZenbat gerezi zegoen arbolan?\n15. Ondoko piezekin xake-taula bezalako laukia osatu behar da. Piezak planoan bira daitezke, baina espazioan ez.\n16. Xakeko problema bat 5x6 laukietako taula batean erregea, dama, bi dorre, bi alfil (kolore desberdinetan) eta bi zaldi elkarri eraso gabe kokatzean datza.\nZailtasun bat sar daiteke. Peoi bat kokatu behar da, baldintza berdinetan, baina ez lehenengo eta azkeneko errenkadetan.\n17. Hona hemen zatiketa bat, zeinean bost 5 eta 0 bat bakarrik ikusten bait dira. Puntuak zenbakiz ordezkatu behar dituzu zatiketa zein den jakiteko.\n18. Koka itzazu 1etik 12ra bitarteko zenbakiak zirkulu zurietan, uztaietako sei zenbakien baturak berdinak izan daitezen.\n19. Orain antzekoa, baina oraingoan 1etik 19rako zenbakiekin, hiru zirkuluko lerroetan (erradioetan ere bai) batura 22 izan dadin. Hau lortu eta gero, berriz koka itzazu zenbakiak batura 23 izan dadin.\n20. Hiru karta daude ahoz behera. Badakigu 1 baten eskuinera 2 bat edo bi daudela; 2 baten ezkerrera 2 bat edo bi daudela; kopa baten ezkerrera ezpata bat edo bi daudela eta, azkenik, ezpata baten eskuinera ezpata bat edo bi daudela. Zeintzuk dira hiru kartak?\n21. Aldameneko karratuari lau ebakidura egoki eginez gero lau erpineko izarra lor dezakezu.\n22. Irudian L itxurako baldosaz osaturiko laukizuzena ikus dezakezu. Laukizuzen honek arteka bat dauka; bi laukizuzenetan banatzen duena. L itxurako baldosaz artekarik gabe egin daitekeen laukizuzen txikiena irudikoaren erdia da. Baina, zein da hurrengoa?\n23. Beste zatiketa bat. Honetan zenbaki bakoitiak laukiz eta bikoitiak zirkuluz daude ordezkaturik. Zatiketa zehatza da.\n24. Irudiko zirkunferentzien zentruak P eta Q puntuetan daude, PQ zuzenkiaren luzera 3 cm-koa delarik. Zein da ebaki-puntu batetik pasatzen den eta PQ-rekiko paralelo den MN zuzenkiaren luzera?\n25. Hona hemen bi piramide. Bietan ertzen luzerak berdinak dira. Zeintzuk dira piramideen bolumenak? (kalkulurik egin gabe).\nParranda artean galdekizun hauei erantzuten saiatzeko hutsune bat baduzu, mila esker. Seguraski lortu egin duzu eta ez dizkiguzu erantzunak eskatu beharko. Hala ere, saiatu ez bazara (oraindik garaiz zaude) edo, saiatu arren, erantzun guztiak aurkitu ez badituzu apika lortu nahi zenituzke, edo aurkitu dituzunak egiaztatzeko edo aurkitu ez dituzunak ezagutzeko. Hala izanez gero, idatziguzu eta erantzun egokia jasoko duzula agintzen dizugu.


"Ideien garapen prozesua" izeneko tailerra antolatu dute Udalak eta Mondragon Team Academy-k — Berbia\n"Ideien garapen prozesua" izeneko tailerra antolatu dute Udalak eta Mondragon Team Academy-k\nTailerra sei saiok osatuko dute\nNegozio ideia proiektu bilakatzeko, beste negozioetatik bereizteko, enpresako erronkari irtenbidea bilatzeko edota ideiak merkatuan izan dezakeen lekua kontrastatzeko formazio tailerra antolatu da Elkarrekin ekin egitasmoaren baitan. Tailerra sei prestakuntza saiotan gauzatuko da: martxoaren 27an, apirilaren 3 eta 10ean eta maiatzaren 2, 8 eta 15ean. Egun bakoitzeko jarduna hiru orduz luzatuko da, 14:00tatik 17:00tara. Saioak bitan bilduko dira inspiratu, asmatu eta implementatu fasean osatuz.\nInspiratu fasean, konpondu beharreko arazoa definituko da eta balizko erabiltzailea nor den eta zein behar eta motibazio dituen argituko da. Arazoa eta oztopoak aztertuta, konponbidea bilatzen saiatu diren beste adibide batzuk bilduko dira. Asmatu fasean, ahalik eta ideia gehien sortuko dira, epaitu edo eztabaidatu gabe. Ideiak konbinatu, zabaldu eta finduko dira, zirriborro, eredu edo prototipoak sortuz eta horietan lan eginez. Azkenik, merkatuari aurkeztu dakiokeen ideia multzoa osatuko da. Inplementatze fasean berriz, balizko erabiltzaileen erantzuna edo feedbacka bilatuko da, zer hobetu litekeen eztabaidatuz. Datuak bilduz arrakasta neurtuko da eta sortutako soluzioaren negozio eredua diseinatuko da.\nEkintzaile, autonomo edota mikroenpresei zuzendutako tailer honetan parte hartzeko izena eman behar da, udaleko enplegu teknikariarekin harremanetan jarrita: 943 003 198 telefonora deituz edo mezua enplegu@onati.eus helbidera bidaliz. Ideien garapen prozesua izeneko tailerra martxoaren 27an hasiko da.